18:48 / 22.04.2017 1662 pdf Ўқиш режими + -\nРивоятлардан бирида таъкидланишича, қадимда қудратли бир ҳукмдор ўзга мамлакатларни бирин-кетин забт эта бошлабди. Аммо унинг бир одати бор экан, яъни босиб олмоқчи бўлган ҳудудларига ўз ҳуфяларини жўнатар ва улардан бу ўлкаларда аёл кишига муносабат қандайлигини ўрганишни буюрар экан. Бунинг сабабини сўраганларида, у: «Аёл кишига эҳтиром юксак бўлган, оналари қадрланган юртни асло енгиб бўлмайди. Зеро, улар маънавий қудратга, илоҳий паноҳга эга бўлдилар», дея жавоб берган экан.\nДарҳақиқат, аёллари улуғланган юртда тинчлик осудалик, фаровонлик ҳукм суриб, файз-барака аримайди. Муҳтарам Юртбошимиз олиб бораётган адолатли сиёсатнинг мазмун моҳияти ҳам бу борада ана шу эзгу ғояларга ҳамоҳангдир. Зеро, у киши: «Хотин-қизларга муносабат жамиятимизнинг маънавий, ахлоқий етуклигининг мезони бўлиб хизмат қилиши керак» деган эдилар. Бунинг самараси ўлароқ, мамлакатимизда хотин-қизларнинг ҳуқуқ ва манфаатларини ҳимоя қилиш, саломатликларини таъминлаш, салоҳиятларини тўла намоён этишлари учун зарур шарт-шароитлар яратиш борасида қатор хайрли ишлар амалга оширилаётир. Айниқса, ҳар бир йилга рамзий ном беришдек хайрли анъана туфайли «Аёллар йили», «Оналар ва болалар йили», «Оила йили, «Соғлом авлод йили» ва «Мустаҳкам оила йили» каби мантиқий давом этиб келаётган кучли муҳофаза жуда катта натижаларнинг қўлга киритилишига омил бўлди. Мамнуният билан таъкидлаш жоизки, айни пайтда аёлларнинг ўртача умр кўриш ёши 7-8 йилга узайди, оналар ва болалар ўлими 2-3 баробарга камайди.\nИқтидорли қизларимизни рағбатлантириш мақсадида жорий этиган Зулфия номидаги Давлат мукофотининг таъсис этилиши эса, қанчадан-қанча истеъдодли эгаларини элга танитди. Бундай мукофот дунёнинг ҳеч кайси давлатида учрамаслиги эса, она диёримиз аёлларни эҳтиром қилиш борасида том маънода ибрат намунаси эканининг исботидир.\nБироқ аёл кишига эътибор ҳамма замон, ҳамма давлатда ҳам бир хил бўлмаганини эсга олиш жоиз. Ўтмишга назар ташлайдиган бўлсак, қадимги ҳиндлар аёлни эрининг жасадига қўшиб «муқаддас» оловда куйдиришгани, Бобилда Ҳамураби қонунига кўра, аёл чорва ҳайвонлари қаторидаги мулк саналгани, ёки яҳудийлик ва насронийликда аёлни Одамнинг бахтсиз бўлиши ва жаннатдан қувилишининг асосий сабабчиси дея камситишларга дучор этилганининг гувоҳи бўламиз. Арабларда Исломдан олдинги жоҳилия даврида аёл бошига ёғилган кўргуликларни тасвирлашга тил ожизлик қиларди.\nТаъкидлаш ўринлики, Ислом аёлларга том маънода ҳуррият бахш этди. Уларнинг ҳақ-ҳуқуқларини ҳимоя этиб, ҳурмат-эҳтиромга сазовор қилди. Бу борада бирорта дин ёки самовий китоб Ислом дини билан белллаша олмайди. Исломда эркаклар зиммасига ўз аёлларига яхшилик қилиш, озор етказмаслик, илм олишига имкон бериш, таом, кийим, бошпана билан таъминлаш, никоҳда маҳр бериш каби кўплаб мажбуриятлар юкланган. Ҳатто эркакка берган барча ҳуқуқ ва вожиботлар аёлга ҳам берилган. Илм олиш эру хотин учун баравар фарздир. Молиявий муомалаларда аёл ўз моли ва бойликларини тасарруф қилишда ҳуқуқига эга, ўзгалар аралашувисиз тижорат шартномаларини ихтиёрий равишда тузишга ҳақли. Дин таълимотларига риоя қилган ҳолда жони, соғлиғини сақлаш, ақли ва жисми ислоҳоти билан боғлиқ бўлган ҳамма ишда аёл эркак билан тенг ҳуқуқлидир.\nДинимизнинг аёлга қай даражада эъзоз кўрсатишини тасаввур қилмоқ учун Пайғамбаримиз Муҳаммад соллаллоҳу алайҳи ва салламнинг биргина: «Жаннат оналар оёқлари остидадир!», деган муборак сўзларини эсга олиш кифоя. Шу биргина жумла, дунёдаги барча некбинликлар, эзгуликларни аёл кишининг оёқлари остига ташлаб қўйди. Пайғамбаримиз ўз аёллари билан намунали турмуш кечириб, аёлларни таҳқирламаслик, доимий ғамхўрлик кўрсатишдек амалларда барчага ибрат бўлганлар.\nБундай мисоллар жуда кўп. Жумладан, Абу Ҳурайра ривоят қиладики, Набий(с.а.в)нинг бундай марҳамат қилганлар: «Кимнинг учта қизи бўлиб, уларни боқиб, бошпана бериб, таъминласа унга жаннат вожибдир!» Шунда биз айтдик: «Иккита қиз бўлса-чи?» «Иккита қиз бўлса ҳам!» — дедилар Набий(с.а.в). «Битта бўлса-чи?» — дедик. «Битта бўлса ҳам!» — дедилар у зот.\nЈуръони Каримдаги кўплаб оятлар аёл ҳақ-ҳуқуқларини ҳимоя қилишидан ташқари, айрим суралар улар номлари билан аталади. Ҳатто суралардан бирининг номи Нисо (Аёллар)дир.\nАёл — она, ҳаёт давомийлигини таъминловчи зот. Шундай экан, аёл соғлом бўлсагина, жамият омон бўлади. Келажак авлоднинг ҳар томонлама соғлом ва баркамол бўлиши бугунги кун аёлларининг саломатлигига, таълим-тарбияси, одоби, чуқур билим ва кенг тафаккурга эга бўлишига боғлиқдир. Муҳтарам Юртбошимиз таъбири билан айтадиган бўлсак, «оиламизнинг чароғбони бўлган опа-сингилларимиз»ни қадрламоқ, ҳимоя қилмоқ, турмуш фаровонлиги учун қайғурмоққа барчамиз ҳисса қўшайлик.\n18:47 / 22.04.2017 1728\n18:49 / 22.04.2017 1662\n1599 21:18 / 21.04.2017\n1687 16:43 / 27.03.2017\n1781 15:49 / 22.04.2017


Ижтимоий тармоқларда сохта Юлдуз Усмоновалар 325 тага етди\nUzbekistan -- Uzbek newspapers, 11May2013\nФарғонада тадбиркорларнинг ҳаққини туя қилган мансабдорлар гуруҳи қўлга олинди. Олий Мажлис депутати Бухородаги қўшиб ёзишларни танқид қилди. Санитария-эпидемиология маркази вакили қутуриш вирусидан огоҳлантирди. Жорий ҳафта матбуот шу каби воқеалар ҳақида ёзди.\n“Олий Мажлис депутати: Бухорода қўшиб ёзиб аҳоли норозилигига сабаб бўлмоқда”\n“Фуқаролар мурожаатлари тўғрисида”ги қонуннинг Бухоро вилоятидаги ижросини ўрганиш пайти қатор муаммолар аниқланди (“Ҳуррият”, 21 сентябр).\nМуаммолар, аввало, фуқароларнинг мутасадди идораларга мурожаати кўпайганида намоён бўлмоқда.\n“Жумладан, коммунал соҳада аҳолига кўрсатилаётган хизматларда талайгина камчилик ва нуқсонлар мавжуд. Айниқса, хонадонларни иситиш тизимидаги узилишлар, кўп қаватли уйлардаги оқава қувурларнинг носозлиги оқибатида ертўлаларда антисанитария ҳолатининг рўй бериши, шунингдек, газ таъминоти бўйича хонадонларда тўловларнинг нотўғри ҳисобланиши, қўшиб ёзишлар фуқароларнинг ҳақли норозилигини келтириб чиқармоқда”, деб ёзади Олий Мажлис Қонунчилик палатаси депутати Арслон Эшмуродов.\n“Тошкент бозорларида ёнғин. Масъуллар қаерга қараяпти?”\n30 август куни Тошкент шаҳри Чилонзор туманидаги “Қатортол” бозоридаги ёнғингак электр симларидаги носозлик сабаб бўлгани тахмин қилинмоқда (“Новый век”, 12 сентябр).\nНосозликлар туфайли электр ўчиши “Ўрикзор”, “Чорсу” бозорларида ҳам бот-бот кузатилмоқда. Газета бозорларда ёнғин кўп рўй бераётгани, хусусан, 2008 йилда Тошкентдаги “Аския” бозори бутунлай ёниб битганини эслайди.\n“Ўз-ўзидан савол туғилади: ёнғин нозирлари қаерга қарамоқда? Ахир эски-туски симлар, сифатсиз электр ускуналар, ёнғин хавфсизлигининг бирламчи қоидаларига амал қилмаслик яхшиликка олиб келмаслиги мутахассис бўлмаган одамга ҳам аён-ку!” деб ёзади “Новый век”.\n“Фарғонада тадбиркорларнинг пулини еб кетган мансабдорлар гуруҳи қўлга олинди”\nФарғона вилояти Тошлоқ тумани ҳокимлиги ҳузуридаги тадбиркорлик субъектларини давлат рўйхатидан ўтказиш инспекцияси раҳбари Юсуфжон Фозилов катта миқдорда маблағ ўзлаштиришда айбланди (“Ҳуқуқ”, 12 сентябр).\nБу ишда Фозиловга инспекция расмийлари, шунингдек, туман солиқ инспекцияси бошлиғи ва ўринбосарлари ёрдам берган. Инспекция мутасаддилари, аввало, тадбиркорлар давлат рўйхатидан ўтиши учун тўлаган катта миқдордаги бож пулини ўзлаштирган. Бундан ташқари, қайта рўйхатдан ўтказиш жараёнида ҳеч қандай тўлов олинмаслигига қарамай, 70 дан ошиқ тадбиркордан ноқонуний равишда бож ундиришган ва у маблағни ҳам ўзаро бўлишиб олишган.\nЖиноий гуруҳ 100 га яқин тадбиркор фаолиятини тўхтатди, деган сохта маълумот тайёрлаб, аслида фаолият юритаётган ишбилармонлар тўлаган солиқларни ўмарган. Тадбиркорлик субъектларини давлат рўйхатидан ўтказиш инспекцияси раҳбари Фозиловга 2 йил муддатга ахлоқ тузатиш ишлари ва энг кам ойлик иш ҳақининг 300 баравари миқдорида жарима тайинланган.\nЖиноят ишининг туман солиқ инспекцияси раҳбари ва ўринбосарларига тааллуқли қисми алоҳида юритувга олинган.\n“Ижтимоий тармоқларда Юлдуз Усмонова номидан 300 дан зиёд сохта саҳифа очилган”\nИнтернетдаги ижтимоий тармоқларда ўзбекистонлик таниқли хонандалар номидан очилган сохта саҳифалар сони ошиб бормоқда (“Даракчи”, 12 сентябр).\nЎзбекистон халқ артисти Юлдуз Усмонова номидан “Одноклассники”да 300 та, “Фейсбукда” 25 та, Ўзбекистон халқ артисти Озодбек Назарбеков номидан “Одноклассники” тармоғида 275 та, “Фейсбук”да 16та, Ўзбекистонда хизмат кўрсатган артист Райҳон Ғаниева номидан “Одноклассники”да 158 та, “Фейсбук”да 6 та, хонанда Муниса Ризаева номидан “Одноклассники”да 311 та, “Фейсбук”да 10 та сохта саҳифа очилган.\nГазетанинг ёзишича, бу каби маълумотларни бошқа хонандалар мисолида ҳам келтириш мумкин.\n“Санитария-эпидемиология маркази вакили қутуриш вирусидан огоҳлантирди”\nТошкент шаҳар санитария-эпидемиология маркази вакили Зулфия Шомуҳамедова уй ҳайвонларини қутуришга қарши эмлашга чақирди (“Тошкент оқшоми”, 11 сентябр).\nШифокорга кўра, қутуриш асосан сут эмизувчиларда учрайди. Қутуриш одамга ҳайвон тишлаганда, сўлак орқали ўтади. Касалликнинг бошланғич даври 1-3 кун давом этади. Эътиборсиз қолдирилган вирус одамнинг бош ва орқа миясига кириб, мия яллиғланишига олиб келади ва 100 фоиз ўлим билан ниҳояланади.\nМутахассиснинг уқтиришича, қутуриш касали юққан одам зудлик билан қутуришга қарши эмланса, унинг ҳаётини сақлаб қолиш мумкин.\n“Ўндан ошиқ юртдошини Пекинда фоҳишаликка мажбурлаган аёл 8 йилга қамалди”\nЖиноятлари ишлари бўйича Олмазор тумани суди одам савдосида айбланган Олеся Пискуновани 8 йилга озодликдан маҳрум этди.\nБош прокуратура расмийси Умар Файзиевнинг “Ҳуқуқ” газетасига маълум қилишича, Пискунова ўзбекистонлик ўндан ошиқ аёлни “меҳмонхонада ишлайсизлар”, деган ваъда билан Хитой пойтахти Пекинга юборган. Пекинда аёлларнинг ҳужжатлари олиб қўйилиб, улар ойлар давомида фоҳишаликка мажбурланган.\nҚайд этилишича, айрим қизлар ўзи билгани ҳолда фоҳишаликка рози бўлган ва ота-онасини алдаб Хитойга кетган.\n“Ўзбекистонда миссионерлик ҳаракати фаоллашгани танқид қилинди”\nТернопол миссионерлик институти Ўзбекистонда фаоллашди. Бу ҳақда “Даракчи” газетаси хабар беради.\n“Афсуски, бу мудҳиш таълимотнинг макрига учганларнинг сафи кенгайиб бораётир. Ўтган тўрт йилга яқин вақт мобайнида 700 дан кўпроқ собиқ мусулмонлар ўз эътиқодини ўзгартириб, ТМИ тузоғига тушиб қолган.\nМиссионерлар эса бу билан чекланиб қолмоқчи эмас” деб ёзади газета.\n“Даракчи” мазкур ҳаракат вакиллари жавобгарликка тортилишидан огоҳлантиради. Маълумотларга қараганда, Тернопол миссионерлик институти 2000 йилда Украинада ташкил этилган. Ҳаракат марказий осиёлик мусулмонларга насроний динига ўтишни фаол таклиф қилиб келмоқда.\n“Эйхорния ўсимлигидан муқобил энергия олиш режалаштирилмоқда”\n2014-2015 йилларда Андижон вилояти Асака туманида эйхорния ўсимлигидан биогаз олиш қурилмаси ишга туширилиши режалаштирилмоқда. Бу ҳақда “Адолат” газетаси хабар беради.\nВатани Бразилия бўлган мазкур ўсимлик устида Андижондаги илмий лабораторияда изланишлар олиб борилган. Эйхорниядан катта миқдорда биогаз олиш мумкин. Қайд этилишича, йил давомида ўсимлик ёрдамида бир гектар сув тиндиргичидан 4000 тоннадан зиёд кўк масса ёки 280 минг метр куб биогаз олиш имкони бор. Бу эса 250 минг метр куб табиий газ қувватига тенг.\nТаҳлиллар бир гектарга тенг сув ҳавзасидан 100 минг долларлик маҳсулот олиш мумкинлигини кўрсатган. Тез кўпайиш хусусиятига эга эйхорния қисқа муддатда оқава сувни санитария талабига жавоб берадиган яроқли ҳолатга келтириш хусусиятига ҳам эга.\n“Кетмон сопи узуми олтин кубок олди”\nУкраинада ўтказилган “Узумнинг олтин шингиллари” (“Golden Bunch of Grapes-2013”) халқаро кўргазмасида ўзбекистонлик узумчилар олтин кубокни қўлга киритишди (“Правда Востока”, 12 сентябр).\nЎзбекистон вакиллари тадбирда 17 та узум нави намуналари билан қатнашган. Хўжаобод туманидаги “Мадиёр боғлари” агрофирмаси узумзорида парваришланаётган оқ ҳусайни, кетмон сопи, нимранг кишмиш, келин бармоқ навлари юқори баҳоланган. Халқаро кўргазмада 70 дан ошиқ қатнашчи 200 дан зиёд узум навини намойиш қилган.


ЎЗБЕКИСТОН РЕСПУБЛИКАСИ ОЛИЙ СУДИСАЙЁР ҚАБУЛ from\nЖойларда суд раислари маҳаллаларга чиқиб, фуқаролар билан учрашув ўтказмоқда. Кўтарилган масалаларга қонуний тушунтиришлар берилмоқда.\nЖиноят ишлари бўйича Тошлоқ туман суди раиси А.Хабибуллаев “Тошлоқ” маҳалла фуқаролар йиғини биносида сайёр қабул ўтказди. Ўтказилган сайёр қабул давомида 5 нафар фуқаро суд раиси томонидан қабул қилиниб, мурожаатлари эшитилди.\nМасаалан, Тошлоқ маҳалласи М.Муродов кўчаси 2-уйда яшовчи фуқаро Ғ.Худойбердиев Тошлоқ туман маъмурий судининг 2019 йил 14 мартдаги чиқарилган қароридан норози эканлигини билдириб, мурожаат қилди. Унга Ўзбекистон Республикаси Маъмурий суд ишларини юритиш тўғрисидаги кодексининг тегишли моддаларига асосан кассация тартибида туман маъмурий суди орқали Фарғона вилоят маъмурий судининг кассация инстанциясига шикоят бериш ҳуқуқи тушунтирилди.\nХудди шу маҳалланинг Ал-Фарғоний кўчасида яшовчи фуқаро М.Мақсудов билан суҳбатда турмуш ўртоғи билан 8 йилдан буён яшамаслиги маълум бўлди. М.Мақсудовнинг турмуш ўртоғи Россия Федерациясида ишга кетган. М.Мақсудов бу орада янги оила қурган. 2 нафар фарзанди бор. У собиқ турмуш ўртоғи билан ажрашиш учун фуқаролик судига 2012 йилда даъво ариза киритган, унинг даъво аризаси қаноатлантирилмай келинмоқда. Мурожаат ўрганиб чиқилиб, М.Мақсудовга ҳуқуқий тушунтириш берилди.\nЖиноят ишлари бўйича Тошлоқ тумани суди


Тожикистон ўз чегарасини ҳимоя этишда Оврўпо Иттифоқидан ёрдам сўрамоқда - BBC News O'zbek\nТожикистон ўз чегарасини ҳимоя этишда Оврўпо Иттифоқидан ёрдам сўрамоқда\nТожикистон Оврўпо Иттифоқидан Афғонистон билан узуқ-юлуқ чегарасини ҳимоя этишда ёрдам беришини сўраган.\nРасмий Душанбенинг билдиришича, Шўро давридан қолган ҳимоя тизими яроқсиз аҳволга келиб қолган ва Исломий исёнкорлик тарқалишининг олдини олишда иш бермайди.\nРейтер ахборот агентлигининг Тожикистон Давлат Миллий Хавфсизлик қўмитаси Чегара бўлинмаси юқори мартабали мулозими Шараф Файзуллоевдан иқтибос келтиришича, Афғонистондан келаётган зўравонликлар таҳдидига бас келишлари учун "оврўпоча модел"даги ҳимоя тизимига фавқулодда эҳтиёжлари бор.\n"Афғонистондаги иттифоқ кучлари мамлакатнинг Тожикистон билан чегарадош шимолий минтақаларида осойишталикни таъминлай олишмади. Биз бир неча бор отишмаларнинг ўз ҳудудимизга ўтганига гувоҳ бўлдик," деб айтган жаноб Файзуллоев.\nТожикистонлик мулозим ушбу масалани имкон қадар тезликда ҳал этиш истагида эканликлари, чегарадаги вазият мушкул экани боис ёрдам яна 10 йилдан кейин эмас, ҳозирнинг ўзида лозим эканини ҳам урғулаган.\nТожикистон Афғонистон билан қарийб бир ярим минг чақиримга узанган ўзаро чегарага эга.\nОврўпо Иттифоқининг Марказий Осиё бўйича махсус вакили Пьер Моррел эса, президент Раҳмон билан сўнгги учрашуви ортидан ташкилоти Тожикистонга ўз дастагини кўрсатишга ҳозир эканини билдирган. Аммо ўз ёрдамлари тафсилотларини очиқламаган.\nЖаноб Файзуллоевга кўра эса, Афғонистон билан чегаранинг ҳар бир чақирим қисмига тиканли сим ўрнатишнинг ўзи 1 миллион АҚШ долларига тушиши мумкин.\nТожикистон, бундан ташқари, Афғонистондан бошланувчи йирик наркотранзит йўлда жойлашган.\nТожикистон хавфсизлик кучлари мамлакатнинг тоғли шарқий ҳудудларида бир гуруҳ исёнкорларга қарши ўтган сентябр ойидан буён ҳарбий амалиётлар олиб бориб келишади.\nБунга Камароб дарасида ҳарбийлар карвонига қарши уюштирилган ва 30 га яқин аскарнинг умрига зомин бўлган ҳужумлар сабаб бўлган.\nТожикистон Президенти Имомали Раҳмон ўтган ой мамлакатнинг чекка ҳудудларида исломий жангариларнинг кучайиб бораётганидан шикоят этганди.\nТожик ҳукуматига кўра, бугун бўй кўрсатаётган жангариларнинг "Ал-Қоида" тармоғига алоқаси бордир.\nМаҳаллий кузатувчилар эса, иш ҳақларининг камлиги, камбағаллик ва мамлакатда чуқур илдиз отган ишсизлик, айниқса, ёшлар орасида исломий радикаллашувнинг кучайишига хизмат қилаётганини айтишади.


Хитой самолётлари Тайваннинг ҳаво ҳужумидан мудофаа зонасига кирди\n23 Iyun 22:05 Жаҳон\nАВИАЦИЯ САМОЛЁТ самолётлар ТАЙВАН ХИТОЙ ҳаво мудофааси ҳаво ҳужумидан мудофаа тизими\nХитойнинг 22 та ҳарбий самолёти Тайваннинг ҳаво мудофаасини тан олиш тизими зонасига кирди.\nБу ҳақда 23-июн, пайшанба куни Тайван мудофаа вазирлиги матбуот хизмати Твиттерда маълум қилди.\nХабарда айтилишича, Хитой ҳарбий самолётлари оролнинг жануби-ғарбий қисмига яқинлашмоқда. Тайван аскарлари у ерга ҳаво патруллари жўнатиб, Хитой самолётлари йуналишида зенит-ракета тизимларини жойлаштирди.\nМудофаа вазирлиги маълумотларига кўра, Хитойнинг 22 самолёти иккита сув ости кемасига қарши Y-8 ASW самолёти, бешта Хитойнинг JH-7 қирувчи-бомбардимончи самолёти, иккита H-6 реактив бомбардимончи самолёти, ўнта J-16 зарба берувчи қирувчи самолёти ва битта Y-8 транспорт самолётини ўз ичига олган ва EW ва иккита KJ-500 эрта огоҳлантирувчи самолёт.\nРоссия узоқ муддатли уруш олиб боришга тайёр – Резников


Тошкент ҳокимининг Kun.uz журналистларига таҳдид қилгани ҳақида хабар берилди – Газета.uz\n17 ноябр 2019, 18:28 Сиёсат\n16 ноябрь куни интернет нашрлари ижтимоий тармоқларга асосланган Тошкент ҳокими Жаҳонгир Ортиқхўжаев овози билан тарқалган аудиоёзувда эркак киши журналистларни ҳақоратлаб, жисмонан йўқ қилиш билан таҳдид қилгани ҳақидаги хабарлар эълон қилинди.\nKun.uz хабарига кўра, мазкур таҳдид шаҳар ҳокимидан Олмазор тумани ҳокимининг собиқ ўринбосари Абдурасул Ваҳобов билан боғлиқ можаронинг эртасига Kun.uz мухбирлари Раҳматилла Исроилов, Шерзод Эгамбердиев ва Баҳодир Аҳмедов ҳоким қабулида бўлган чоғда янграган.\nТаҳририят ҳоким билан учрашув вақтидаги аудиоёзувни Ваҳобов ва Kun.uz ўртасидаги низоли вазият қасд олишга айланиб кетмаслиги ҳамда шаҳар ҳокимининг обрў-эътиборига путур етказмаслик учун оммага ошкор қилиш фикридан воз кечган эди, дейилади хабарда.\nҚайд этилишича, 16 ноябрь куни ижтимоий тармоқларда шу воқеага оид аудиоёзув тарқалишига эса таҳририятнинг алоқаси йўқ.\nЖаҳонгир Ортиқхўжаевнинг сўзлари ёзиб олинган тўлиқ форматдаги аудиоёзувлар Kun.uz таҳририятида мавжуд бўлиб, белгиланган тартибда кўриб чиқиш учун Бош прокуратурага тақдим этилиши мумкин.\nҚайд этиш жоизки, 15 август куни Тошкент ҳокимияти матбуот хизмати «Газета.uz» мухбирини Олмазор тумани ҳокимининг ўринбосари билан учрашувга таклиф қилган эди. Журналист маъмуриятга келганида, унга вилоят ҳокими Жаҳонгир Ортиқхўжаев Абдурасул Ваҳобов билан суҳбатлашаётгани ҳақида хабар беришган эди.\nСўнгра Kun.uz вакиллари ҳам учрашувга келиши, ҳоким ўринбосари билан биргаликда вазиятни муҳокама қилишлари маълум бўлди. Кейин ҳокимлик Жаҳонгир Ортиқхўжаев ҳоким ўринбосари билан суҳбатдан сўнг Kun.uz мухбирлари билан ҳам учрашгани ҳақида хабар берди. «Газета.uz» мухбирининг томонлар мулоқотида қатнашиши мумкин деб тахмин қилинган, аммо унга рухсат берилмаган эди.


Пиоли Леаунинг тезкор голи ва қишки трансферлар ҳақида фикр билдирди\n«Милан» бош мураббийи Стефано Пиоли А Сериянинг 13-туридан ўрин олган «Сассуоло»га (2:1) қарши баҳсдан сўнг ўз фикрлари билан ўртоқлашди.\nЭслатиб ўтамиз, ушбу беллашувда «Милан» ҳужумчиси Рафаэль Леау 7-сониядаёқ тўп киритиб, Италия чемпионати тарихида урилган энг тезкор гол муаллифига айланди.\n«Ўйинни қандай бошлашнинг 4-5 хил вариантлари бор эди. Ўтган баҳсларда бизга тажовузкорлик етишмаётганини ҳисобга олиб, аслида бу жиҳатга эга эканлигимизни исботламоқчи эдик. Тўғри ҳаракат қилган Чалхонўғли, Диас ва Леау мақтовга лойиқ.\nҲар бир ўйин 3 очко бериши мумкин. Буни доим жамоамга айтаман. Ҳар доим ғалаба қозонишга интиламиз. Икки дуранг бизни қониқтирмади.\nЯнварь ойидаги трансферлар? Вазиятни тушунамиз. Раҳбарият биладики, имкониятлар пайдо бўлса, улардан фойдаланамиз. Агар бундай бўлмаса, ҳаммаси ҳозиргидек қолади», – дея Пиолининг сўзларини келтиради Football Italia.


Бугун, жорий йилнинг 23 июн куни вилоят ҳокимлиги қароргоҳида Фарғона вилояти ҳокими Шуҳрат Ғаниев Хитой Халқ Республикасининг Шанхи провинсиясидан «Шанхи Зҳонгя Буилдинг Материал Cо. Лтд.» компанияси директори Гуан Кайбао раҳбарлигидаги делегацияни қабул қилди.\nВилоят ҳокими 29 декабр куни ХХР нинг Шанхи провинсиясида расмий сафарда бўлган эди. Вилоят ҳокими ўз сўзида делегация аъзоларига Шанхида Фарғона делегациясини илиқ кутиб олганликлари учун миннатдорчилик билдирди.\nУчрашув давомида мазкур компания Бешариқ туманида ташкил этган “Фаргона Ясин” Қурилиш моллари цемент ишлаб чиқаришга ихтисослашган хорижий сармоя иштирокидаги корхонанинг бугунги кундаги қурилиш ишларини тез фурсатларда сифатли қилиб тугатиш ва цемент, гипс каби қурилиш маҳсулотларини маҳаллий бозорга ва экспортга чиқариш муҳимлиги айтиб отилди.\nШунингдек, мазкур компаниянинг салоҳияти ва тажрибасини инобатга олган ҳолда Сўх туманида комир конларини органиш ва қазиб чиқариш бўйича ҳамкорлик қилиш таклиф этилди ва мазкур ёналишда ҳамкорлик меморандуми имзолашга келишиб олинди. Вилоят ҳокимлиги томонидан Сўх туманида мавжуд кўмир конлари ва уларнинг заҳираси бўйича батафсил маълумот тақдим этилиши айтиб отилди.\n— Биз айни дамда Фарғонага аллақачон инвеститсия киритганмиз. Ҳозир Бешариқда қурилиш материаллари ишлаб чиқарувчи завод қуряпмиз. Бизга Ўзбекистон қонунлари, инвесторлар учун яратилган шароит ва аҳоли жуда маъқул, биз жуда мамнунмиз. Шунинг учун Фарғонага яна инвеститсия киритмоқчимиз, агар яна яхши объект бўлса, кейинг лойиҳаларимизни амалга оширишга киришмоқчимиз. Иккинчи лойиҳамиз бўйича Фарғона шаҳрида меҳмонхона, супермаркет, турар-жой каби комплекс қурмоқчимиз, – дейди компания президенти жаноб Гуан.\nЕслатиб ўтамиз, ушбу компания ХХРнинг Шанхи провинсиясида озининг замонавий меҳмонхоналар тармоғига ҳамда меҳмонхоналарни бошқаришда катта тажрибага эга. Компанияга Фарғона ва Марғилон шаҳарларида меҳмонҳоналар қуриш таклиф этилди.\n« Қорақалпоғистонлик меҳмонлар Фарғонада\nУмр завол топмасин! »


Ўзбекистон 12:12 / 25.11.2021 20286\n«Ўзбекистон телекоммуникация тармоқларини бошқариш Республика маркази» давлат унитар корхонасига ташриф буюрган АКТ вазири Шерзод Шерматов марказ фаолияти билан танишди. Шунингдек, яқин келажакда ишга туширилиши режалаштирилган лойиҳалар бўйича тақдимот бўлиб ўтди.\nМаълум қилинишича, яқин келажакда амалга оширилаётган лойиҳалар қаторида мобил телефон рақамларини кўчириш тизими лойиҳаси ҳам бор.\nВазирлик матбуот котиби Kun.uz'га IMEI кодларини рўйхатдан ўтказиш соҳасида айнан қайси хизматларда енгиллик берилиши борасида комплекс чора-тадбирлар ишлаб чиқилиб, жамоатчиликка маълум қилинишини таъкидлади.\nМаълумот учун, Ўзбекистонда 2020 йилдан мобил қурилмаларни IMEI тизимида мажбурий рўйхатдан ўтказиш бошланган вақтда кўплаб тушунмовчилик ва норозиликлар пайдо бўлганди. Хусусан, хориждан келган кўплаб фуқаролар ўзлари билан олиб келган мобил телефонларини рўйхатдан ўтказмоқчи бўлганида, уларнинг номига аллақачон бошқа мобил қурилмалар UzIMEI тизимида рўйхатдан ўтказилгани маълум бўлганди. Шундан сўнг Давлат божхона қўмитаси мобил қурилмаларни UzIMEI тизимида ноқонуний рўйхатдан ўтказиш билан шуғулланиб келган жиноятчилар аниқлангани ҳақида хабар берди. Лекин ушбу жиноий гуруҳ қандай қилиб бегоналар кира олмайдиган ҳудуд – чегара зонасида фуқаролар паспортини расмга тушириб олганига ойдинлик киритилмади.\nШунингдек, 2021 йил бошида ИИВ карантин зоналари ва чегара постларида фуқароларнинг паспорт маълумотларидан ноқонуний равишда фойдаланиб, улардан мобил қурилмаларда IMEI кодларини киритишда фойдаланган уюшган жиноий гуруҳ аниқлангани ва тергов жараёнлари кетаётганини маълум қилган эди.\n«Менинг фикрим» порталига ҳуқуқшунос ва блогер Хушнудбек Худойбердиев томонидан IMEI кодларни рўйхатга олишда тўлов ундиришни бекор қилиш бўйича киритилган жамоавий мурожаат эълон қилинганидан сўнг бир йил ўтиб Қонунчилик палатаси томонидан рад қилинган.\nАввалроқ, ахборот технологиялари ва коммуникацияларини ривожлантириш вазири лавозимига янги тайинланган Шерзод Шерматов соҳани ривожлантириш юзасидан ҳар қандай таклифларни кўриб чиқишга тайёрлигини билдирган эди.\nАКТ соҳасини ривожлантириш бўйича аниқ таклиф ва лойиҳаларни ушбу ҳавола орқали юбориш мумкин.


Жонни Депп собиқ хотинидан 50 миллион...\n02.03.2019 12:08 0 414\nҲолливуд актёри Жонни Депп собиқ хотини Эмбер Ҳёрдни судга берди ва туҳмат қилгани учун ундан 50 миллион доллар ундирмоқчи. Бу ҳақда «People» журнали ёзмоқда.\nДеппнинг адвокатлари Ҳёрднинг уйдаги зўравонлик даъвосини «уйдирма» дея, актёр ҳеч қачон рафиқасини ҳақорат қилмаганини таъкидлашмоқда.\n— Унга (Жонни Депп)га нисбатан 2016 йили қўзғатилган айблов туҳмат. Бу жамоатчилик эътиборини тортиш ва Хёрднинг карьерасини яхшилаш мақсадида ўйлаб чиқилган ёлғон, — таъкидлашди Деппнинг вакиллари.\nЭслатиб ўтамиз, Эмбер Ҳёрд собиқ турмуш ўртоғини унинг юзига қарата телефонини улоқтириб юборганини таъкидлаб, ҳатто кўкарган юзининг фотосуратини илова қилганди. Жонни Депп эса «GQ» журналига берган интервьюсида ёлғон айбловлар сабаб омма олдида «бош кўтара олмай қолганини» таъкидлаган.\nсуд Ҳолливуд Жонни Депп Эмбер Хёрд\nХориж Кеча, 20:38


Қозикалон мадрасаси (Хива)\nCategory: Мовароуннаҳрдаги мадрасалар\t Created: Tuesday, 01 August 2017 08:13\nҚозикалон мадрасаси - Хивадаги меъморий ёдгорлик (1905);\nИчан қалъа таркибида. Жума масжид ва Матниёз Девонбеги мадрасаси оралиғида.\nҚозикалон Салим Охун томонидан қурилган. Мадраса тўртбурчак тарҳли (32,5 х 23,4 м), пештоқ-гумбазли, дарсхона (тарҳи 4,7 х 4,7 м), ҳовли (16,6 х 9,8 м)дан иборат. Бош пештоғининг 2 бурчагига гулдасталар ишланган (улар яшил ва кўк кошинлар билан безатилган); пештоқ орқали миёнсаройга кирилади, миёнсаройнинг 2 ёнида масжид ва мадраса жойлашган; ҳовли атрофини балхи гумбазли 1, 2 хонали ҳужралар эгаллаган, жанубий томонида қўшимча хоналар ҳам бор. Пештоқ ва девордаги данданалар рангли кошинлар билан зийнатланган; деворнинг ташқи ва ички томонининг юқори қисми горизонтал яшил "бандак" қатори билан ҳошияланган, деворларига ясси равоқлар ишланган. Пештоқ равоғи китобасида сиркор битиклар бор.


«ҚЎШҚАНОТ» - Ўзбекистон овози газетаси\nМусаввир сеҳрли мўйқалами билан матода ҳаёт манзараларини яратмоқда... Эгизак невараларини икки қўлига кўтариб олган, чеҳрасида шодумонлик, ҳаётдан розилиги акс этиб турган мунис аёл келажакка ишонч билан боқиб турибди... Хурмо дарахти мевалари фаровонлик рамзи сифатида яшил япроқлар ичра олтиндай товланади.\nҲАЁТИДАН РОЗИ ОНА\nМусаввир Жўра Асраннинг қўли-қўлига тегмайди, суратдаги ҳар бир чизгига диққат билан қарайди. Ранглар уйғунлиги, аёл чеҳрасидаги табассум, эгизак неваралар, яшил майсазор оралаб кетган йўлак ҳаётнинг давомийлигини англатади.\n— Анча вақтдан буён ҳозирги фаровон ҳаётидан кўнгли тўлган, фарзандлари бахтини кўриб, неваралари даврасида шодумон умргузаронлик қилаётган она образини яратишни ният қилиб юрган эдим, — дейди у. — Асарни чизишни бундан уч йил аввал бошлаганман. Синчиклаб қарасангиз, аёл чеҳрасидаги ғам-ташвиш соясини ҳам илғаб олишингиз мумкин. Мен ана шу тариқа эски тузум билан мустақиллик даврини таққослашни, мустақиллик юртимизнинг ҳар бир хонадонига тинчлик ва тўкинлик, файз-барака келтирганини акс эттиришни мақсад қилганман.\nИстеъдодли мусаввир, Ўзбекистон Бадиий академияси ижодкорлари уюшмаси аъзоси Жўра Асраннинг рангтасвир асарлари ўтган йиллар мобайнида Австрия, Венгрия, Руминия, Германия, Ҳиндистон, АҚШ, Франция, Италия, Россия сингари дунёнинг ўндан зиёд мамлакатларида ўтказилган халқаро кўргазмаларда юқори баҳоланди.\n— Бизда Она, Ватан туйғуси ҳар нарсадан устун туради, — дейди Жўра Асран. — Бу туйғу бешикдалигимизданоқ қон-қонимизга сингиб кетган. Шу билан боғлиқ бир воқеа ҳеч эсимдан чиқмайди. Мюнхенда ташкил этилган кўргазма мамлакат оммавий ахборот воситаларида кенг ёритилди. «Она» деб номланган портрет асаримга харидор чиқди, айтган нархингни берамиз, дейишди. Очиғи, уни сотишга кўнглим бўлмади. Сотсам, онамга, Ватанимга хиёнат қиладигандай ҳис қилдим ўзимни. Асар ҳали ҳам кўргазмаларда иштирок этяпти.\n«МУСТАҚИЛЛИК БИЗНИ ДУНЁГА ТАНИТДИ»\n— Баъзан ҳаётдан, тирикчиликдан зорланадиган одамларни кўрганимда, уларга ачинаман, — дейди мусаввир. — Қачон бундай эмин-эркин замон бўлган? Мустақиллик миллатимизни дунёга танитди, иқтидорли ёшларимиз, спортчиларимиз жаҳон майдонида Ўзбекистон байроғини фахр-ифтихор билан баланд кўтараяптилар.\nЎзимдан мисол келтирадиган бўлсам, эски тузум пайтида Москвада ўтказиладиган кўргазмаларга рассомларимизнинг асарлари таниш-билишчилик орқали тиқиштирилар эди. Бирор кўргазмада қатнашиш учун марказдан рухсат кутиларди.\nМенинг ижодим айнан мустақиллик йилларида гуллаб-яшнади. 1998 йилда Самарқандда Имом Бухорий таваллудининг 1225 йиллиги, Фарғонада Аҳмад ал-Фарғонийнинг 1200 йиллиги кенг нишонланди. Шу муносабат билан бу улуғ алломалар сиймоси акс эттирилган асарларим учун Бадиий академия томонидан халқаро мукофотга лойиқ кўрилдим. 2006 йилда «Энг улуғ, энг азиз» республика танловида биринчи ўринни олдим.\n— Ҳозир кўплаб рассомларимиз хорижий давлатларда ташкил этилаётган халқаро кўргазмаларда иштирок этишяпти, ўзим ҳам асарларим билан кўпгина кўргазмаларда қатнашдим. Бундан мақсад нима? Аввало ҳеч кимдан кам бўлмаган, комил ишонч билан келажак сари олға бораётган ўзбек миллатини, буюк аждодларимиз кимлар эканини дунёга танитиш. Мустақиллик берган имкониятларни, тинч ва осуда юртимизда амалга оширилаётган беқиёс бунёдкорликлар ва ободончиликларни кўрсатиш, эски тузум билан ҳозирги даврни таққослаш.\nҲозир халқимизнинг турмуш тарзи фаровонлашди, уларнинг маънавиятга, маърифатга эътибори кучайди. Қайси хонадонга ёки ташкилотга борманг, деворида албатта бирорта мусаввирнинг асарини кўрасиз. Бу бахт эмасми?\nПойтахтимизнинг қоқ марказида бунёд этилган Рассомлар галереясида мусаввирларимиз томонидан чизилган бири-биридан бетакрор, юрт нафаси, мустақиллик тафти уфуриб турган асарларни томоша қилган ҳар қандай сайёҳ Ўзбекистон, унинг ўтмиши ва бугуни ҳақида тасаввурга эга бўлади.\n— Мен Президентимизнинг «Юксак маънавият — енгилмас куч» асарини қайта-қайта мутолаа қиламан, — дейди Жўра Асран. — Унда инсонга хос орзу-интилишларни рўёбга чиқариш, унинг онгли ҳаёт кечириши учун зарур бўлган моддий ва маънавий олам бамисоли парвоз қилаётган қушнинг икки қанотига қиёсланади.\nМустақиллик туфайли ана шундай қўшқанотга эга бўлдик, ҳаётимизда, жамиятимизда ҳар куни бир ўзгариш, янгилик содир бўляпти. Шунинг учун ҳам Соғлом она ва бола йилида мустақиллигимизнинг 25 йиллиги арафасида ташкил этиладиган рассомлар кўргазмасига тайёрлаётган асаримни «Қўшқанот», деб номладим. Бунда ҳам албатта, рамзий маъно бор. Яна битта асаримда мустақиллик йилларида амалга оширилган бунёдкорликлар ўз аксини топган. Мақсадим — юртимизда рўй бераётган тарихий ўзгаришларни мўйқалам орқали дунёга кўрсатиш, давр билан ҳамқадам, ҳамнафас бўлиш.


Кореялик ишбилармонлар Тошкентга боради\n15 май 2021, Тошкент вақти: 01:25\nЖанубий Корея ишбилармон доиралари 8-11 ноябр кунлари Ўзбекистонга сафар қилади.\nЎзбекистон-Корея ишбилармонлари ўртасида савдо-иқтисодий алоқаларни ривожлантириш масаласи Тошкент сўзлашувлари диққат марказида бўлади.\nЎзбекистон савдо-саноат палатаси, Корея кабел саноати ассоциацияси ва Россияда фаолият юритаётган Корея консалтинг маркази Тошкент учрашувлари ташаббускоридир.\nЎзбекистон Савдо-саноат палатаси матбуот хизматига кўра, Жанубий Корея делегацияси таркибида кабел ишлаб чиқарувчи йирик корхона раҳбарлари ва мутассадиллари бор.\nКореялик тадбиркорлар Тошкент сафари давомида ўзбекистонлик ҳамкасблари билан ҳамкорлик юзасидан сўзлашувлар ўтказишни ҳам режалаганлар.


2 июнь, 2020, 19:01\nТеглар:Лионель Месси | Реал | Барселона\nУнинг ҳам келажаги порлоқ\nAlebia Analytics тадқиқот маркази Ла Лига ўйинларида футболчиларнинг дриблинг қўллаш самарадорилигини ўрганиб чиқди.\nУнга кўра, “Барселона” етакчиси Лионель Месси ва “Реал”нинг “Мальорка”да ижарада ўйнаётган 18 яшар футболчиси Такэфуса Кубо бир хил натижа билан етакчилик қилмоқда. Ҳар икки футболчи бир учрашувда ўртача 5,4 та муваффақиятли дриблинг ишлатади. Кейинги ўринда 5,3 натижа билан “Бетис” вакили Набил Фақир бормоқда.\nАслида Кубонинг лақаби ҳақиқатан ҳам “Месси”. Унинг бўй-басти Леоникига ўхшаш, ўйин услубиҳа деярли бир хил. Бунинг сабаби Кубо беш йил давомида “Барселона” тарбиясини олган. Ўтган йили эркин агент сифатида “Реал” сафига қўшилди.\nПике чемпионлик пойгаси ҳақида ўз фикрини билдирди


Италияда коронавирус қурбонлари сони Хитойдаги кўрсаткичдан ошиб кетди\nКоронавирус: Қарағандида 2 та ҳолат қайд этилди\n12 Февраль 15:40\nALMATY. Kazinform - Алматида «Олтин квадрат» янги туристик маршрути очилди. Ушбу маршрут Қозоғистон ва Ўзбекистоннинг кўҳна шаҳарларидан ўтади, деб хабар беради Kazinform мухбири.\nЎзбекистон ССВ: коронавирусга чалинган одам инфарктдан вафот этган Ўзбекистонда яна 10 одамдан коронавирус инфекцияси аниқланди Ўзбекистонда коронавирус юқтирганлар сони 65 нафарга етди\nТуристлар Нур-Султан, Алмати, Туркистон, Ўтрор, Тараз, Чимкент, Тошкент, Самарқанд, Бухоро, Хива каби қадимий ёдгорликларга бой шаҳарларни томоша қилишади.\nБу лойиҳа икки мамлакатнинг туристик имкониятларини ошириш ва ушбу ҳудудларга инвестиция жалб қилишга мўлжалланган.\nМаршрут Россиядаги «Олтин халқа» лойиҳасининг аналоги сифатида қаралмоқда.\n«Менимча, ҳар йил 20 млн турист билан таъминлаб келаётган «Олтин халқанинг» Марказий Осиёдаги аналоги пайдо бўлди», - деди «Ўзбекистон» туристик брендининг фаҳрий элчиси Лаззат Аханова.\nУшбу маршрут бўйича меҳмонхоналар, кўнгилочар ўринларини қуриш лозим. Аммо бу масалаларнинг ҳаммаси ҳукуматлараро миқёсда хал қилинади.\nЎзбекистон Республикасининг Қозоғистондаги Фавқулодда ва Мухтор Элчиси Саидикром Ниёзхўжаевнинг айтишича, икки мамлакат раҳбарлари ўрнатган ишончли ҳамкорлик натижасида ҳар иккала мамлакатга келувчи туристлар сони ортган.\nЎзбекистон ҳозирда 86 та мамлакат билан визасиз алоқа ўрнатган.\n«Ҳудудимизда тарихий ва маданий ёдгорликларимиз жуда кўп. Шундан фойдаланган ҳолда чет элликларни маданиятимиз билан таништириш лозим», - деди у.\nУшбу лойиҳа доирасида мусулмонларнинг кичик хожилик сафари сингари муқаддас қадамжолар туризми, тиббий туризм, экотуризм, ишлаб чиқариш туризми, арт туризм кабиларни ривожлантириш кўзланган.\nЭлчининг айтишича, Чимкентдан Тошкентга тўғридан-тўғри олиб борувчи темир йўл қуриш кўзда тутилмоқда.\n«Ўзбекистон томонидан ушбу масала ечимини топган. Тезкор поезд Чимкент-Тошкент, Тошкент-Самарқанд йўналишида юради. Шунингдек, Қизилўрда ва Навоий ўртасида автомобиль ва темир йўл қуришни таклиф қиляпмиз» - деди С.Ниёзхўжаев.\n«Олтин квадрат» турлари бу йил синов тариқасида сотувга чиқарилади.\nЎзбекистон Республикасининг Қозоғистондаги Бош консули Аброр Фатхуллаевнинг айтишича, туристлар оқимига қулай бўлиши учун Шенген визасига аналог сифатида - Silk Visa жорий қилинади. Ушбу визага кейинчалик бошқа мамлакатлар ҳам қўшилиши мумкин.


Янги йил остонасида - «Ўзбекконцерт» давлат муассасаси\nЯнги йил остонасида\n“Ўзбекнаво” эстрада бирлашмаси раҳбарияти ҳамда барча ходимлари юртдошларимизни кириб келаётган 2015 йил билан самимий муборакбод этади. Янги йилнинг илк лаҳзаларидан бошлаб хонадонларимиз янада файзга, қут-баракага тўлсин, кўнгилларда меҳр-оқибат лиммолим бўлсин.\nПоёнига етиб бораётган йил юртимиздаги ҳар бир жамоа, ҳар бир инсон ҳаётида унутилмас воқеаларга бой бўлди. Хусусан “Ўзбекнаво” эстрада бирлашмасида ҳам катта ўзгаришлар рўй берди, эслашга арзирли муваффақиятларга эришилди. Шу ўринда биргина мисол: концерт-томоша фаолияти ҳуқуқини берувчи махсус рухсатнома – лицензия олиш истагида бўлганларга Ижодий кўмаклашувчи вакиллар гуруҳи олдида жонли ижрода ўз имкониятларини намоён этиш талаби қўйилди. Бу жараён санъатга шунчаки ҳавас билан қарайдиганлардан ўзига хос овозга эга хонандаларни осонгина ажратиб олиш имконини берди. Бирлашма раҳбариятининг мазкур ташаббуси янги йилда янада такомиллаштирилиб, аксарият санъаткорлар Ижодий кўмаклашувчи вакиллар гуруҳи йиғилишда ўз қўшиқларини жонли ижро этганларидан кейингина концерт-томоша фаолиятини давом эттирадилар.\n2014 йилда “Ўзбекнаво” эстрада бирлашмаси томонидан чинакам санъаткорлар учун яратилган имкониятлардан бири сифатида жонли ижро асосида концерт беришни истаган хонандалар моддий жиҳатдан қўллаб-қувватланаётганини алоҳида таъкидлаш мумкин.\nЙил давомида Бирлашма ходимлари ҳамда машҳур эстрада хонандалари юртимиздаги деярли барча мусиқа ва санъат мактабларига бириктирилиб, ҳар ойда мастер-класслар ташкил этиб борилда.\n“Ўзбекнаво” хонандалари мамлакатимиздаги ҳар йилги катта байрамларимиздан ташқари, “Шарқ мутафаккирларининг жаҳон цивилизациясида тутган ўрни” Халқаро конференцияси қабул маросимида, Ўзбекистон халқ шоири Мухаммад Юсуф таваллудининг 60 йиллиги муносабати билан ўтказилган назм ва наво кечаларида, “Биз буюк юрт фарзандларимиз!” шиори остида уюштирилган фестивалларда, Наманган вилоятида ташкил этилган “Баркамол авлод” спорт ўйинларининг очилиш ва ёпилиш маросимларида, мамлакатимиз Темир йўл ходимлари байрамида, Ўзбек миллий академик драма театрининг 100 йиллик тантаналарида ва пахта йиғим-терими мавсумида жойларда ўтказилган маданий тадбирларда фаол иштирок этдилар. Айниқса, муҳтарам Президентимиз ташаббуси билан Фарғона вилоятида бунёд этилган Янги санъат саройининг очилиши ҳамда “Эътироф 2014” тақдирлаш маросими ҳаммада унутилмас таассуротлар қолдирди.\nБирлашма томонидан келгусида ҳам қатор хайрли ишлар амалга оширилиши кўзда тутилган. Ишонамизки, диёримизда “Кексаларни эъзозлаш йили” дея номланган 2015 йилда жамики эзгу орзуларимиз рўёбга чиқади. Барча юртдошларимизга янги йил фақат яхшиликлар йили бўлишини тилаймиз.\nЯна бир бор байрам муборак, азизлар!


Оиладаги зўравонлик – ўз жонига қасд қилишнинг асосий сабаби - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nМиллат пешвосининг Суғд вилоятига иш сафари >\nМақсад ичра эзгулик пинҳон эса... >\nХитойлик компаниялар экиш мавсумини якунлаш арафасида >\nНаврўз – мафтункор баҳорий байрам >\nНаврўз – мафтункор баҳорий байрам\n«Дўст билан обод уйинг…»\nЧоп этилган 23 Август 2019\tКӯришлар: 338\nруҳшунослар етишмаслиги кўзга ташланади. Шундай ҳолатларда комитетдан мутахассислар боришиб, мурожаат қилувчилар билан суҳбатлар ўтказишади ва уларга психологик-ҳуқуқий маслаҳатлар беришади»,- деди Тожикистон Республикаси Ҳукумати қошидаги Хотин-қизлар ва оила комитети раиси Идигул Қосимзода яқинда бўлиб ўтган матбуот анжуманида.\nЖорий йилнинг олти ойи мобайнида Тожикистон Республикаси Ҳукумати қошидаги Хотин-қизлар ва оила комитети томонидан 610 нафар фуқаро қабул қилинган. Шундан 501 нафарини аёллар ва 109 нафарини эркаклар ташкил қилади. Шунингдек, мамлакат шаҳру ноҳияларидаги ахборот-маслаҳат марказларига 6919 нафар фуқаро – 4867 нафар хотин-қиз ва 1645 нафар эркаклар мурожаат қилишган. Жумладан, 689 киши оилада зўравонликнинг олдини олишга оид ҳуқуқий ва психологик маслаҳатлар илинжида мурожаат қилган.\nҚайд қилинишича, ушбу марказларда бир нафардан ҳуқуқшунос ва психолог фаолият юритиб, улар маҳаллий бюджетдан молиялаштирилади.\nҲисобот даврида ёш келин-куёвларга нисбатан амалга оширилган зўравонликнинг 105 ҳолати қайдга олинган. Шундан 85таси ёш келин ва 20таси куёвга нисбатан зўравонликдир. Қайнона келини олиб келган сепларни менсимасдан: «Қўшнининг келини рўзғор учун керак бўлган ҳамма нарса – кир ювиш машинасидан, ҳатто, игна-ипгача олиб келган. Энди ўзинг олиб келган нарсаларни қарагин»,- дея ўз келинини қўшниларнинг келинлари билан солиштириш, қилган ҳар бири ишидан хато топиш орқали зўравонлик ўтказган. Бу орада Хотин-қизлар ва оила комитетига янги турмуш қурган куёвлар ҳам арз қилишган. Улар қайноналарининг турмушларига кўп аралашишларидан шикоят қилишган.\nОиладаги зўравонликлар оқибатида, ҳатто, ёш келинчаклар ўз жонларига қасд қилишгача боришмоқда. Аёлларимиз жуда сабр-тоқатли. Оилаларидаги босим ва зўравонликларга узоқ вақт сабр қилиб яшашади. Пичоқ бориб суякка етгач эса, бу муаммолардан қутулишнинг ягона йўлини ўз жонига қасд қилишда кўради. Мисол учун, яқинда Спитаменлик қайнона келинини ўз жонига қасд қилишгача олиб келганлик айби билан судланди.\nЎтган йили ўғлини уйлантирган аёл тўйдан кейин келинига турли кўринишда зўравонлик ўтказиб, уни мунтазам пастга уриб келган.\nҚайнонасининг доимий таъна-ю маломатларидан қутулишга қарор қилган келинчак жорий йилнинг апрел ойида ўзини Сирдарёга ташлаган. Уни тасодифий йўловчилар қутқариб қолишди.\nСпитамен ноҳияси прокуратураси қайнонага нисбатан Тожикистон Жиноят кодексининг 109-моддаси (ўз жонига қасд қилишга олиб келиш) бўйича жиноий иш қўзғади.\nСуд қайнонани айбдор деб топиб, уч йил озодликдан маҳрум этиш ҳукмини чиқарган. Бироқ кейинроқ суд ўз ҳукмини юмшатиб, бир йилгача синов муддати билан шартли жазо белгилади.\nШунингдек, хотин-қизлар томонидан жиноят содир этилиши ҳолати ошгани ҳам ташвишланарлидир. Мамлакат Ички ишлар вазирлиги маълумотига кўра, 2019 йилнинг биринчи ярмида республика бўйлаб аёллар томонидан жиноят содир этилиши 1200 ҳолатни ташкил қилиб, ўтган йилнинг шу даврига нисбатан 359 ҳолатга кўпдир.\nМатбуот анжуманида: «Норак шаҳридаги ахлоқ тузатиш муассасасида, айни пайтда 300дан зиёд хотин-қизлар жазо муддатини ўташяпти. Комитет ходимлари йилига икки марта улар аҳволидан хабар олишади. Жазо муддати тугагандан кейин, уларни ҳамкорликка чорлаб, ишга жойлашишларига ёрдам берамиз. Мисол учун, жазо муддатини ўтаб чиққан аёллардан икки нафари Президент грантини олди ва тадбиркорлик фаолиятини юритмоқда»,- дея қайд қилинди.\nШунингдек, 158 нафар ватандошларимиз хорижий давлатлар, жумладан, 90 нафари Россия, 48 нафари Сурия ва Ироқ, яна 20 нафари Туркия ва Хитой ахлоқ тузатиш муассасаларида жазо муддатини ўтаяпти.\nТожикистон Ҳукумати Сурия ва Ироқдаги 48 нафар аёлнинг юртимизга қайтарилиши учун комиссия ташкил этгани қайд қилинди.\n«Сурия ва Ироқ қамоқхоналарида қолаётган аёлларни жиноятчи эмас, балки жабрдийда сифатида ҳисоблаш керак. Тожик аёллари итоаткор, улар турмуш ўртоқларининг йўл-йўриғидан чиқишмайди. Ушбу аёлларнинг аксарияти турмуш ўртоқларининг қистови билан боришган ва ҳозир бир умрлик қамоқ жазосига ҳукм қилинишган»,- деди Хотин-қизлар ва оила комитети раиси ўринбосари Марҳабо Олимий.\nМ.Олимийнинг айтишича, ушбу аёлларнинг аксарияти турмуш ўртоқлари террорчи ташкилотлар сафида курашларда ҳалок бўлган. Тожикистон Ҳукумати комиссияси уларни ўз Ватанларига қайтаришга ёки белгиланган жазоларини юмшатишга ҳаракат қилади.\nСизнинг IPнгиз: 34.204.202.44\nБугун: 05-04-2020 20:52:22


«Вирус қандай «сюрприз»лар тайёрлаб қўйганини билмаймиз»...\n25.09.2020 08:56 0 4147\n— Ён-атрофимиздаги давлатлар билан солиштирганда бизда коронавирус билан боғлиқ вазият қандай?\n— Бугун ҳамма кундалик статистикадан хабардор. Ҳозирда республикамиз бўйлаб кунига 600 га яқин бемор қайд этиляпти ва биз касалланиш бўйича Ҳамдўстлик давлатлари ичида ўрта даражада турибмиз. Лекин умумий аҳоли сонига нисбатан оладиган бўлсак, кўрсаткичимиз анча яхши. Бироқ бу зинҳор хотиржамликка ёки ўта саросимага тушишга асос бўладиган ҳолат эмас. Қолаверса, Ўзбекистонда қайд этилаётган беморлар статистикаси ҳар куни 3 маротаба янгиланиб, аҳолига етказиляпти.\nКасалланганлар нафақат ҳудудлар, балки ёшга қараб, касб-корлар бўйича ҳам рўйхатга олиняпти. Муҳими, беморларни даволашда дунё ҳамжамияти эътироф этган тактика қўлланиляпти. Яъни жуда енгил кечганда амбулатория-поликлиника шароитида, ўрта оғирликда саралаш пунктларига жойлаштириш ва даволаш, оғир ва ўта оғир ҳолатларда эса тўғридан-тўғри шифохонага ётқизиш.\nАйни пайтда беморларнинг мурожаат қилиши ёки шифохонага ётқизилиши борасида ҳеч қандай муаммолар йўқ, 50 мингдан ортиқроқ шифо ўринлари бўш турибди. Бундан кўриниб турибдики, эпидемик вазиятимиз ваҳима қиладиган ҳолатда эмас. Аммо касаллик қайд этилишда давом этар экан, бу қайсидир даражада одамларимизни ҳушёр тортишга, сергак бўлишга ундаши керак. Чунки вирусни юқтириш эҳтимоли юқтирмасликдан юқори.\nКасаллик қўзғатувчиси атрофимизда айланиб юрибди, у тез юқувчан ва кимлардадир енгил ўтяпти. Бироқ ёндош касаллиги бор одамларда анча жиддий кечиб, ҳатто ўта салбий оқибатларга олиб келаётганини Ўзбекистон амалиётида ҳам кузатиб турибмиз ва буни ҳеч биримиз эътибордан четда қолдирмаслигимиз керак.\n— Одамлар орасида тарқалган «Бу кетишда яна қатъий карантин жорий этиларкан», деган гап-сўзлар қанчалик асосли? Наҳотки, вазият яна жиддийлашаётган бўлса?..\n— Тўғри, ижтимоий тармоқларда карантин тадбирлари айнан 15 октябрдан яна кучайтирилар экан, деган гап-сўзлар юрибди. Лекин бу мутлақо асоссиз маълумот. Негаки, бизда бу даражадаги аниқлик билан, яна бир ой олдин хулоса бероладиган «иқтидор» эгаси йўқ.\nЭнди уни асоссиз дейишимга сабаб, мана, биз ҳар томонлама ўйлаб, вазиятни ўрганиб, баҳолаб карантин тадбирларини юмшатдик. Одамлар жамоат транспортларидан фойдаланяпти. Ҳамма ишга чиқяпти, мактаблар, боғчалар фаолияти тикланяпти. Одамлар кўчада бемалол юрибди. Шахсан мен карантин чекловларини кескинлаштириш сабабини кўраётганим йўқ…\nМасаланинг яна бир томони, яъни айни вазиятда энг муҳими, тиббиёт тизими шай ҳолатга келтирилди: керакли миқдорда дори-дармон, асбоб-ускуналар, тестлар, шифо ўринлари тайёрлаб қўйилди. Мутахассисларимиз ҳам ҳар томонлама етилди. Мисол учун, нафақат юқумли касалликлар шифохоналари, балки бошқа профилдаги — терапия, хирургия, болалар хасталиклар бўйича тиббиёт муассасалари ҳам коронавирус билан шуғулланиб кўрди. Ҳаммаси шу касалликка чалинганларни даволаш ишида иштирок этди. Эътиборлиси, марказ билан ҳудудлар телекўприги шаклланди. Айтайлик, телемулоқот орқали маслаҳатлашув тизими йўлга қўйилди. Хорижлик мутахассислар келди, бизникилар ҳам уларнинг тажрибаларини ўрганишди. Ўзбекистонда сал кам 70 мингта шифо ўринлари яратилди. Ва, минг шукрки, ҳозирда уларнинг 50 мингдан кўпи бўш турганини кўриб ҳам, чеклов тадбирини кучайтиришга асос йўқ дея оламиз.\nЎзи бундай тадбирлар қачон қилинади, қачонки, касаллик сони кескин ортиб кетиб, унинг жилови қўлдан чиқарилса, муассасалар тегишли тайёргарлик кўрмаган ва бир жойда қотиб қолган ёки ожизлик ҳолатига келган бўлса…\nЭнди масаланинг иккинчи томони, биз карантин чекловлари кескинлашмас экан, деган фикрга бориб, ўзимизни бемалолгарчиликка зинҳор ундамаслигимиз лозим.\nМасалан, кўча-кўйда кўрамиз, 30-40 фоиз одамгина ниқобларни тўғри тақиб, тўғри ишлатиб юрибди. Лекин орамизда белгиланган талабларга беписанд қараб, амалдаги қонунларни менсимайдиган одамлар ҳам кўп. Дока ниқобни ияги, даҳани ёки қулоғига илинтириб қўйганлар қанча. Бу яхши эмас. Улар бу қилиқлари билан қонунни писанд қилмаётганини билдиради ва мен бундайларга қайсидир даражада раҳмим келади. Негаки улар касалликни юқтириб олиши юқори бўлган хавф гуруҳига киради. Коронавируснинг нечоғлик жиддий эканини эса бу дардни бошидан ўтказганлар, яқин инсонини йўқотганлар жуда яхши билишади.\n— Хабаримиз бор, сиз ҳам шу касалликка чалиниб, уни енгиб ўтдингиз...\n— Тўғри, мен ҳам коронавирус билан 21 кун олишдим. Унгача 4 ой давомида одамларга коронавирус амалиёти, унинг клиник белгилари, ташхисоти, даволаш бўйича нималарни айтган бўлсам, ҳаммасини ўз кўзим билан кўриб, ўз танамдан ўтказдим. Ва шунга амин бўлдимки, биз ҳали бу касалликнинг асоратларини яхши билмаймиз, беморларнинг ҳаммаси соғайиб кетади деган фикрдан ҳам йироқмиз. Яна шуни англадимки, кимки қўрқса, тушкунликка тушса, унга қарши курашмаса, тавсияларга риоя этмаса, бу дардга енгилади.\nБаъзан одамлардан «Мен коронавирусга чалиниб бўлдим, энди ниқоб тақмасам ҳам бўлади» деган гапларни эшитяпмиз. Энди тасаввур қилинг, Ўзбекистонда 50 мингдан зиёд одам коронавирус билан касалланди. Уларнинг бари кўчада ниқобсиз ёки ўрнатилган тадбирларга риоя қилмай юрса, бу вазиятни жиддий ўзгартириши мумкин. Ахир, тузалиб чиққан одамлар ҳам маълум бир муддат вирусни ташқарига чиқариб туришади.\nУнинг ҳали 10-20 йилдан кейин қанақа асоратлар беришини ҳам билмаймиз. Бу биз учун нотаниш касаллик қўзғатувчисидир. Шундай экан, биз у билан ҳазиллашмайлик.\nДавлатимиз раҳбари, тиббиёт ходимлари бежизга уни кўринмас ёв, яширин душманга қиёсламаяпти, демак, ҳали унинг имконияти, қирралари, жиҳатларидан бехабармиз.\nШифохонада ётганимда, кўпчилик менга «3-4 ой телевидениеда тинимсиз гапирганингизда, сизга ишонмагандим. Энди бу ерда тавбаларимга таяниб ётибман. Ўшанда тавсияларингизга амал қилмаганимга афсусдаман», дейишди. Ҳеч бир ҳаракатсиз, фақат ўйлар гирдобига ботган ва кўз юмган одамларни кўрдим у ерда. Шундай экан, биз бу касалликка беписанд қарамаслигимиз керак. Майли, ўша кўчада ниқобсиз юрган одамлар ўз саломатлигига бефарқдир, соғлиги уларни қизиқтирмас, бироқ сизу бизнинг саломатлигимиз билан ўйнашишга уларнинг ҳаққи йўқ.\n— Шу ўринда ҳамюртларимизда нега унда улар назорат қилинмаяпти, деган савол туғилиши мумкин...\n— Тўғри айтасиз, энди қаранг, 34 миллион аҳолимизнинг, майли, 15 миллионини фаол деб олсак, соҳада назорат қилувчи ходимларимизнинг умумий сони мингдан сал зиёдроқ. Улар ҳар қанча уринмасин 15 миллион одамни назорат қилолмайди. Демак, бизда жамоатчилик назорати бўлиши керак. Бир-биримизга эътироз қилиш, танбеҳ бериш, эслатиб қўйиш кабиларни ўргатишимиз даркор. Мен уришиб, сўкиб, койиб беринг деган фикрлардан жуда йироқман. Лекин «Кечирасиз, шу дока ниқобингизни тўғри тақиб олинг» дейишни ўрганишимиз шарт.\nҲаммамиз ўзбекчилик деган гапни кўп эшитганмиз. Нега қозоқчилик, қирғизчилик, туркманчилик ёки русчилик дейилмайди. Чунки биз ўз бефарқлигимизни мана шунга ўхшаш сўзлар билан ҳимоялашга уринамиз. Аммо биз одамларни тарбияга чақириб, ўрнатилган тартибга риоя этишни ўргатишда нафақат назорат қилувчи органлар, балки давлатимизга ҳам ёрдам беришимиз керак.\nМенинг бир актёр дўстим бор, бир куни у «Гапиравериб, тилим терлаб кетди» деганди… Қаранг, тарғиботни кимлар қилмади. Тиббиёт ходимлари ёнига барча соҳа вакиллари қўшилди: журналистлар, актёрлар, шоирлар, зиёлилар, ўқитувчилар... Шундай бўлса-да, бизда беэътибор одамлар кўп. Демак, уларга таъсир қилиши мумкин бўлган барча имкониятларни ишга солишимиз лозим. Биз бошқаларни, яъни ўзимизни, оила аъзоларимизни, ёши улуғ, ёндош касалликлари бор бобо ва бувиларимизни ҳимоя қилиш ҳақида ўйлашимиз зарур. Уларнинг аксарияти бу касалликдан қаттиқ азият чекяпти. Кўпчилиги ҳаётдан кўз юмаяпти. Шуларни кўз олдимизга келтиришимиз даркор.\n— Сизнингча, коронавирус инсониятни қачонгача таъқиб этади?\n— Биласизми, балки, бу касаллик қўзғатувчиси биздан умуман кетмас, эҳтимол, у одамзод билан бир умрга қолиш учун келгандир... Бир пайтлар эпидемиология фани оталаридан бўлган олим — Виталий Беляков «Юқумли касалликлар қолиш учун келади», деган фикрни айтганди. Балки, биз бора-бора коронавирусни ҳам грипп ёки оддий респиратор касаллик сифатида кўриб, билиб, яшаб юраверадиган ҳолатга келармиз. Лекин нима бўлган тақдирда ҳам, эрта-индин касаллик тугайди, ҳаммамиз эркин, боягидек, 2000-3000 одамни йиғиб тўй қиламиз, катта-катта тадбирлар, йиғинлар ўтказамиз, деган фикрлардан ўзимизни тийиб туришимиз керак.\nНегаки, биз бу вируснинг бор қирраларини билмаймиз, қандай «сюрприз»лар тайёрлаб қўйганини ҳам тасаввур қилолмаймиз.\n— Унда вирус чекинмай туриб мактабларнинг очилиши қанчалик тўғри? Бундай қарорга келиш осон кечмагандир?..\n— Мен бу қарорни жуда тўғри деб биламан. Ахир, фарзандларимизни бир умр уйда қамаб ўтиролмаймиз-ку. Кейин мактабдан оладиган кўникмаларни ҳеч қачон уйда беролмаймиз. Эътибор қилсангиз, биз болалар ва невараларимиз билан фақат битта мазмун ва йўналишда гаплашамиз. Яъни кўпроқ уларнинг эркинлигини чеклашга қаратилган: уни қилма, овозингни чиқарма, уришма, талашма ва ҳоказо. Мактаб эса нафақат таълим маскани, балки фарзандларимиз камолотида ҳам муҳим рол ўйнайдиган бўғиндир.\nМисол учун, бола эрталаб мактабга бориш масъулияти билан уйдан чиқиб кетади. Дарсни ўзлаштириш жараёнида кимлардандир ўзишга бўлган ҳаракат — интилишни пайдо қилади, ўқитувчилар томонидан берилган топшириқларни уйга келиб бажариш орқали эса жаворгарлик ҳисси уйғонади. Мактабда ниманидир баҳслашиб, талашиб олиш асносида ўз шахсини ҳимоя қилиш кўникмаси шаклланади, тенгқурларини ёндан кузатиб, ўзига озгина оро бериш, солиштириш жараёнида бошловчилик, лидерлик хислатлари ортади. Тан оламизми-йўқми, лекин булар ҳеч бир оилада берилмайди. Тўғри, бола отасига ўхшаб дўхтир, онасидек ўқитувчи бўлишни ният қилар, лекин мактабнинг муҳити бошқа. Бу улуғ даргоҳнинг бизга берадиган инъоми катта. Албатта, мактабда мулоқот кўпроқ бўлгани учун касалликлар аниқланиши, очилганлари қайтадан ёпилиши мумкин. Майли, нима қиламиз, илож қанча. Лекин болаларимиз уйда қолса, жуда кўп нарсани йўқотиши аниқ.\nКўп бора таъкидлаганимиздек, болаларда бу касаллик жуда енгил ўтади. Ҳеч қанақа асоратлар бўлмайди, чунки аксариятида ёндош дардлари йўқ. Демак, улар коронавирусни осон енгишади. Фақат бу борада ота-оналаримиз, ўқитувчилар сал сергак бўлишса бас. Бирорта касаллик белгиси бор бола қулоқ тинчи учун мактабга юборилмаса, ўзида кичик аломатни сезган ўқитувчи мактабга бормаса, ўқув даргоҳларидаги эрталабки фильтрлар, махсус барьерлар тўғри ва фаол ишласа. Ҳар бир ходим фаолиятига масъулият билан ёндашса, ҳаммаси яхши бўлади…\nЛекин мен аниқ биламан, мактаб ва олий ўқув юртлари онлайн таълимга ўтиб, болаларимизда ўқув даргоҳларида бевосита таълим олиш имкониятининг бир мунча чегаралангани ортидан ҳали ёшларимизнинг ақлий камолот нуқтаи назаридан қанча орқага кетганини исботловчи далиллар пайдо бўлади. Эҳтимол, ҳозир қайсидир институтлар, марказлар бу борада изланишлар олиб бораётгандир. Шунинг учун мен мактаблар очилишини тўғри деб ҳисоблайман. Бироқ, албатта, эпидемияга қарши талабларни бажаришга қодир ва тайёр мактабларгина очилиши зарур.\nҲозирда барча муассасалар жуда жиддий назорат остига олинган, мутахассислар уларнинг тайёрлиги ҳақида фикр бергач, ҳолат ўша вилоятлардаги кенгашлар томонидан муҳокама қилинади ва депутатлар яхшилаб ўргангач, у ёки бу мактабларнинг очилишига рухсат берилади.\n— Барчамизга маълум, куз фаслида турли юқумли касалликлар авж олади. Сизнингча, коронавирус бу мавсумда ўзини қандай тутади, яъни унинг хатарли тус олиш эҳтимоли борми?\n— Нам ва салқин ҳаво вируслар учун доим қулай шароит ҳисобланган. Демак, куз-қишда коронавируснинг авж олиш эҳтимоли йўқ эмас. Лекин ҳар бир манзил ва маконнинг эгаси бўлганидек, ушбу мавсумларда асосан грипп, парагрипп, ўткир респиратор касалликлар, рейно сингари бир қанча ҳаво-томчи йўли билан юқадиган хасталикларга дуч келамиз. Аммо биз бир нарсани билмаймизки, бу вируслар коронавирус инфекцияси билан қандай чиқишади? Яъни улар битта муҳитда ўзларини қандай тутишади? Бир-бирига антагонист — қарама-қаршими ёки синергист — қўллаб-қувватловчими?\nМаълумки, грипп, парагрипплар, рейно сингари инфекциялар аллақачон одамлар вирусига айланиб улгурган, коронавирус эса ҳайвонлардан келиб чиққан. Агар улар қарама-қарши бўлса, бошқа вируслар коронавирус бўйича эпидемик вазият мураккаблашиб кетишига ҳисса қўшмайди. Мабодо синергист бўлса, унда аҳвол жиддийлашиши мумкин.\nШу ўринда яна бир жиҳатга эътибор қаратсак, табиатдаги маълум бир муҳитда икки хил микроорганизм бир пайтнинг ўзида гегемон бўлолмайди. Бундай хислат фақат одамларга хос. Масалан, бир хонадонга кирган одам икки хил ният қилиши мумкин: бири яхши, бири ёмон. Лекин микроорганизмларда бундай ғирромлик йўқ. Улар ўз табиатига хос хислатларга содиқ. Демак, ҳозирги коронавирус эгаллаб турган манзилга бошқа вируснинг кириб келиши ва уни сиқиб чиқариши эҳтимолдан анча йироқ ҳолат. Шу боис коронавирус касаллигининг ўзи кетиш хоҳишини пайдо қилмагунча, унга қарши эҳтиёт чораларимизни қўллашимиз керак.\nНурмат Отабеков коронавирус


Яхшибоев “тахт”ни ҳеч кимга бермайди!\n15 сентябрь, 2020, 00:20\nУ яхши ўйнамоқда\nБеларусь чемпионатининг 23 та тури якунига кўра, мусобақанинг энг фойдали футболчилари рейтингида ўзбекистонлик легионер Жасурбек Яхшибоев ҳамон пешқадамлик қилмоқда. Таъкидлаш лозимки, ҳамюртимиз бу рейтингда биринчи турдан буён энг юқори поғонани банд этиб келмоқда. У барқарор ўйин кўрсатаётгани боис, ҳар турда муҳим балларни жамғариб бормоқда ва таъқибчилар билан ўртадаги фарқ ўсяпти.\n23-тур учрашувида ҳамюртимиз “Витебск” дарвозасини ишғол қилиб, “Шахтёр”нинг 5:0 ҳисобидаги ғалабасини таъминлади. Жасур Яхшибоев 13 та гол билан тўпурарлар баҳсида ҳам биринчи ўринни эгаллаб турибди.\nБеларусь чемпионатидаги энг фойдали футболчилар рейтинги билан танишинг:\nТЕЗКОР ХАБАР Яхшибоев етакчиликни, “Шахтёр” пешқадамликни бой берди. Аммо Жасур ҳали “тахт”дан тушмайди!\nТЕЗКОР ХАБАР Бугун Жасур Яхшибоевдан гол кутиб, Остон Ўруновга мухлислик қиламиз!\nТЕЗКОР ХАБАР Яхшибоевга жиддий рақобатчи пайдо бўлди. Энди кураш қизғин кечади!


Қирғизистон жанубида хотинини азоблаган киши ҳибсга олинди\n28 октябр 2020, Тошкент вақти: 10:36\nҚирғизистоннинг Жалолобод вилояти Сузоқ туманидаги қишлоқлардан бирида хотини азоблаган 51 ёшли киши қўлга олинди.\nЖалолобод вилоят ички ишлар бошқармаси матбуот хизмати маълумотига кўра, Қирғизистон Жиноят кодексининг “Азоблаш” моддаси бўйича очилган жиноят иши доирасида гумонланувчи вақтинча сақлаш ҳибсхонасига жойлаштирилган. Ҳозирда ҳодиса юзасидан тергов ишлари олиб борилмоқда.\nАввалроқ ижтимоий тармоқларда бир эркак қўллари боғланган ва бўйнига машина ғилдираклари осилган ўрта ёшлардаги аёлни юзига ураётгани ва устидан сув қуяётгани акс этган видео тарқаганди. 47 ёшли жабрланувчи аёл воқеадан сўнг милицияга ариза ёзган.\nҚирғизистон Ички ишлар вазирлиги маълумотларига кўра, 2020 йил бошидан бери мамлакатда оиладаги зўравонлик билан боғлиқ 2019 та ҳодиса қайд этилган, бу эса ўтган йилнинг шу даврига солиштирганда 65 фоизга кўпдир.


10:37 / 20.10.2018 1904 pdf Ўқиш режими + -\nКуни кеча «Hilol» нашриёт-матбааси томонидан Одинахон Муҳаммад Содиқ қаламига мансуб «Қизларжон...» китоби нашрдан чиқди.\nКитобга ёзилган сўзбошида шундай дейилади: “...Ислом дини мукаммал илоҳий тузум ўлароқ, дунёдаги мавжуд барча нуқсонларни, жумладан, инсониятнинг нафис қисми саналмиш аёлларга бўлган муносабатдаги мавжуд нуқсонларни ҳам тузатишга киришди. Бунинг учун жоҳилиятнинг аёл зотига бўлган муносабати қаттиқ қораланди. Қуръони карим жоҳилият аҳлининг аёл зотига нисбатан адолатсизлигини танқид қилиш билан кифояланиб қолмади, балки уларнинг бу ишларидан қиёматда сўралажаклари, қилмишларининг жазосини албатта тортишлари ҳақида хабар берди. Китобда аёлга қилинган тубан муносабатлар, унга етказилган турли зулм ва зарарларнинг мисоли бир қанча сура ва оятларда зикр қилинган”.\nКитобдан “Қиз фарзанд улуғ ризқ-насибадир”, “Қизингиз балоғат ёшида”, “Оналарга нозик маслаҳатлар”, “Қизларжонга ҳам қалб нидоларим бор”, “Телевизорсиз ҳам яшаш мумкин”, “Таҳсинга лойиқ аёллар”, “Қизимга”, “Мода”, “Китоб ўқи, жон қизим!” каби мавзулар ўрин олган бўлиб, улар ўқувчида қизиқиш уйғотиши ва ҳар жиҳатдан фойдали бўлиши шубҳасиз.\nСотувда нархи: 9 000 сўм.\n09:47 / 20.10.2018 1541\n12:35 / 20.10.2018 1806\n518 15:00 / 24 август\n1046 16:16 / 08.11.2019\n2664 10:07 / 10.07.2019\n3682 13:29 / 04.10.2019


Сенатор: чиқинди полигонларини қуришга ажратилган маблағлар талон-торож қилинган\n22:32 / 24.05.2019 4547\nҲудудларда чиқинди полигонларини қуришга давлат бюджетидан ажратилган маблағлар талон-торож қилингани аниқланди. Бу ҳақда жорий йил 23 май куни бўлиб ўтган Олий Мажлис Сенати Аграр, сув хўжалиги масалалари ва экология қўмитасининг мажлисида маълум қилинди.\nМажлисда сўзга чиққан Сенат аъзоси Турғун Искандаров «Чиқиндилар тўғрисида» ги Ўзбекистон Республикаси Қонунининг ҳудудларда ижро этилиши юзасидан ўтказилган ўрганиш натижаларини баён этди.\nХусусан, 2014–2018 йилларда соҳага жами 541 миллиард 600 миллион сўм давлат бюджет маблағлари сарфланган бўлиб, шундан 129 миллиард 300 миллион сўм, яъни 24 фоизи янги полигонларни қуриш, мавжудларини тартибга солиш ва уларни махсус техника билан жиҳозлаш ишларига ажратилган.\nБироқ, «Тоза ҳудуд» ДУКнинг Қорақалпоғистон Республикаси, Фарғона, Хоразм, Андижон, Тошкент ва Самарқанд вилоятлари филиалларида бюджет ҳамда бошқа маблағларни мақсадсиз сарфлаш ҳолатларига йўл қўйилган. Мисол учун, Самарқанд вилояти Жомбой, Булунғур ва Оқдарё туманлари ҳудудида жойлашга полигонларга кириш йўлларини қуриш учун ажратилган 135 миллион 600 минг сўм миқдордаги маблағ талон-торож қилинган.\nҚолаверса, Қорақалпоғистон Республикасида ҳам чиқинди йиғиш полигонлари қурилишида 8 ҳолатда жами 466 миллион сўм маблағ ушбу мақсадга йўналтирилмаган.\nСенатор Фаррух Дадаходжаев: “Қонунчиликда “қурол” ва “ўқ-дори” тушунчалари акс эттирилмагани тушунмовчиликларни келтириб чиқармоқда”\nФарғона ва Сурхондарё вилоятларида чиқинди полигонлари талаб даражасида эмас — Сенат\nСенатор аҳолини озиқ-овқат билан таъминлашда пайдо бўлган жиддий таҳдидни маълум қилди


Божхона органлари хизматига қабул қилиш Ўзбекистон Республикаси Президентининг 2006 йил 9 мартдаги “Ўзбекистон Республикаси Давлат божхона қўмитаси фаолиятини ташкил этиш бўйича қўшимча чора-тадбирлар тўғрисида”ги ПҚ-302 сонли қарори билан тасдиқланган “Ўзбекистон божхона органлари хизматига қабул қилиш ва хизматни ўташ ҳақидаги Низом”га мувофиқ амалга оширилади.\nБожхона органлари хизматига 18 ёшга тўлган, лекин 30 ёшдан ошмаган, миллати, жинси, ижтимоий келиб чиқиши, мулкий ва хизмат мавқеидан, диний эътиқодидан қатъий назар, шахсий, ишчанлик ва аҳлоқий сифатлари, саломатлигига кўра божхона органларига юклатилган вазифаларни бажара оладиган, олий юридик ва иқтисодий маълумотга эга бўлган, ахборот технологиялари ҳамда чет тилларини яхши ўзлаштирган, шунингдек Қуролли Кучлар сафида ҳарбий хизмат ёки сафарбарлик чақирув резервида бўлган Ўзбекистон Республикаси фуқаролари кўнгиллилик ва танлов асосида қабул қилинади.\nНомзодлар танловнинг қуйидаги босқичларидан ўтадилар:\nномзод билан ҳудудий божхона бошқармасида тузилган комиссия томонидан суҳбат ўтказилади. Суҳбат жараёнида номзоднинг мутахассислигини ўзлаштирганлик даражаси, дунёқараши, хизматга кириш сабаб ва мотивацияси, психофизиологик, аҳлоқий ҳамда жисмоний кўрсаткичларига кўра божхона хизмати – ҳарбий соҳага лаёқатлилиги аниқланади;\nномзоднинг қонунчилик, сиёсий, иқтисодий, ҳуқуқий ва ижтимоий соҳалар бўйича хабардорлиги, ахборот технологияларидан фойдаланиш қобилияти, чет тилларини билиш даражасини аниқлаш мақсадида тест синови ўтказилади;\nномзод ҳарбий-тиббий кўрикдан ўтказилади;\nномзоднинг саводхонлик даражасини аниқлаш мақсадида ёзма иш (диктант, иншо, баёндан бири) олиниши мумкин.\nБожхона органлари кичик таркиби лавозимларига (кичик инспектор-кинолог, кичик инспектор-ҳайдовчи ва кичик инспектор-соқчи) камида умумий ўpта маълумотга эга ҳамда Қуролли Кучлар сафида ҳарбий хизмат (офицерлар бундан мустасно) ёки сафарбарлик чақирув резервида бўлган шахслар амалий тажриба ва тайёргарликка эга бўлса, шартнома асосида олинади.\nБожхона органлари хизматига кириш истагида бўлган номзодлар қўшимча маълумотлар олиш юзасидан ўзлари яшаётган ҳудудда жойлашган божхона бошқармалари Кадрлар бўлимига мурожаат этишлари мумкин (манзил ва телефон рақамларини мазкур сайтнинг “Ҳудудий бошқармалари” саҳифасидан олиш мумкин).\nБожхона органлари ходимлари хизмат зарурати туфайли Ўзбекистон Республикасининг турли ҳудудларига хизматни ўташ учун юборилиши мумкин.\nБожхона органлари хизматига кириш истагида мурожаат этган номзодлар билан ўтказиладиган тест синовларида тушадиган саволларга тайёргарлик кўриш бўйича адабиётлар\nЎзбекистон Республикаси Президенти И.Каримовнинг асарлари ва оммавий ахборот воситаларида чоп этилган маърузалари.\nЎзбекистон Республикасининг Жиноят кодекси.\nЎзбекистон Республикасининг Жиноят-Процессуал кодекси.\nЎзбекистон Республикасининг Солиқ кодекси.\nЎзбекистон Республикасининг Божхона кодекси.\nЎзбекистон Республикасининг Бюджет кодекси.\nЎзбекистон Республикасининг “Бож тарифи тўғрисида”ги қонун.\nЎзбекистон Республикасининг “Давлат божхона хизмати тўғрисида”ги қонун.\nЎзбекистон Республикасининг “Ташқи иқтисодий фаолият тўғрисида”ги қонун.\nЎзбекистон Республикасининг “Экспорт назорати тўғрисида”ги қонун.\nЎзбекистон Республикасининг “Валютани тартибга солиш тўғрисида”ги қонун.\nЎзбекистон Республикасининг “Норматив-ҳуқуқий ҳужжатлар тўғрисида”ги қонун.\nЎзбекистон Республикасининг “Ўзбекистон Республикаси Олий Мажлисининг Қонунчилик палатаси тўғрисида”ги Конституциявий қонун.\nЎзбекистон Республикасининг “Ўзбекистон Республикаси Олий Мажлисининг Сенати тўғрисида”ги Конституциявий қонун.\nЎзбекистон Республикасининг “Банклар ва банк фаолияти тўғрисида”ги қонуни.\nЎзбекистон Республикасининг “Референдуми тўғрисида”ги қонун.\nЎзбекистон Республикасининг “Давлат мустақиллиги асослари тўғрисида”ги қонуни.\nЎзбекистон Республикасининг “Давлат байроғи тўғрисида”ги қонун.\nЎзбекистон Республикасининг “Ўзбекистон Республикасида Ёшларга оид давлат сиёсатининг асослари тўғрисида”ги қонун.\nЎзбекистон Республикасининг “Давлат мадҳияси тўғрисида”ги қонун.\nЎзбекистон Республикасининг “Давлат герби тўғрисида”ги қонун.\nЎзбекистон республикасининг “Давлат чегараси тўғрисида”ги қонун.


Боржомига бориш учун 5 та сабаб: Шерзод Алиевнинг шахсий рейтинги\nБиз бу ерда, яъни Tatil.uz да туриб сайёҳлик бўйича менежеримиз Шерзод Алиев саёҳатдан юртимизга куч-қувватга тўлган ҳолда қайтишини сезяпмиз! Ўз сафари давомида у нафақат дам олиш ва ажойиб тоғ ҳавосидан баҳра олишга, балки нафталан муолажаларини қабул қилишга ҳам улгурди! Энди эса машҳур «Боржоми» сувини булоқнинг ўзидан ичиб кўрди. Энди у нималарни ҳис этаётганини билишни хоҳлайсизми? Ундай бўлса мақоламизни ўқинг!\nТбилисидаги илиқ оқшомдан сўнг биз эртаси куни тонгда Грузиянинг «соғломлаштириш пойтахти» – Боржомига йўл олдик. Бу ерга Тбилисидан йўналишли такси, автобус, енгил машина ёки ҳаттоки поездда бориш мумкин. Аммо темир йўлдаги сафарингиз 4,5 соат вақтингизни олади, шу боисдан биз бу йўлни танламадик ва автомагистраль орқали йўлга отландик. Тахминан икки соат юриб савдо маркази ёнида тўхтадик ва зарур харидларни амалга ошириб, сўнг йўлимизда давом этдик.\nСизга «Тбилиси – Боржоми» йўлини ҳавола этаман.\nШаҳар ҳақида қисқача тўхталиб ўтсам. Боржомидан ноёб нарсаларни кутманг. Ҳа, Боржоми – саломатлик маркази, чиройли ва хушманзара жой. Бироқ бу шаҳар жуда ҳам кичкина, у ҳатто вилоят маркази ҳам эмас. Аммо бу ернинг табиати кўзни қамаштиради! Бироқ бу ҳақда кейинроқ.\nМен Боржомини ўрганиб чиқдим ва энди у ерга боришингиз учун 5 та сабабни ўз ичига олган шахсий рейтингимни тақдим этмоқчиман!\n1. Сув ва унинг шифобахш хусусиятлари\n«Боржоми» суви хоссаларига кўра ноёб бўлиб, инсон саломатлиги учун ниҳоятда фойдали. Булоқ суви 1500 ёшда ва шишага қуйилган ушбу мўъжизавий сувни дунёнинг исталган бурчагидан топишингиз мумкин. Шу вақт ичида у ўзининг фойдали хусусиятларини йўқотмаган. Унинг таркибига 80 дан ортиқ кимёвий фойдали ва муҳим элементлар киради. Бунга калий, натрий, магний, фтор ва бошқаларни киритиш мумкин.\n«Боржоми»нинг шифобахш хоссалари турли касалликлардан халос бўлишга ёрдам беради. Мисол учун, ошқозон-ичак тракти ва жигар касалликларида уларнинг емирилган тўқималарини сув ҳатто тиклаши ҳам мумкин. Фойдали тузлари сабабли «Боржоми» қандли диабет билан оғриган беморларга ҳам ижобий фойда кўрсатади. Ортиқча вазндан халос бўлишни истаганлар ёки организмини тозалашни хоҳловчилар учун сув кони фойдадир.\nЮқорида келтирилган касалликларнинг биронтаси менда йўқлиги сабабли мен «Боржоми»ни профилактика воситаси сифатида ичишни маъқул кўрдим, чунки бизнинг ҳаёт тарзимиз билан бизнинг ошқозон ва асабларимиз анча зўриқишга учрайди. Икки кун ўтибоқ енгилликни сездим! Айтганча, «Боржоми»нинг таъми бироз тузли ва енгил йод ҳидига эга.\n2. Замонавий тиббиёт\nБугунги кунда Боржоми – бу санаторий-курорт шароитида замонавий тиббий хизматлар кўрсатилувчи минтақа. Бу ҳақда батафсил биз Borjomi Palace Health & Spa Center бош шифокори, терапевт-гастроэнтеролог Нина Куртанидзе билан бўлган учрашув доирасида билиб олдик.\n- Бизга даволаниш учун ташриф буюрувчи меҳмонларга турли дастурлар тақдим этилиб (касаллик турига қараб), уларнинг энг асосийси – гастроэнтерологик даволашдир. Бизда ошқозон-ичак трактини тўлиқ текширувдан ўтказиш ва аниқ ташхис қўйиш мумкин. Сўнг шифокорларимиз муолажалар буюришади. Бунга асосан ичиш муолажалари киради. Шунингдек, гастрит ёки ошқозон ва ўн икки бармоқли ичак яраси касалликлари, ўт пуфаги яллиғланишида ўзига хос муолажалар буюрилиши мумкин. Заруратга ва меҳмонимиз истагига кўра ёрдамчи хизматлар – ванналар, уқалашлар, физиотерапевтик муолажаларни олиш ҳам мумкин, – дейди Нана Куртанидзе.\nИккинчи соғломлаштириш дастури нафас олиш тизими аъзоларига йўналтирилган. Бунга астма, бронхит ва бошқа касалликларни киритиш мумкин. Бу ерда нафақат минерал сув билан оддий ингаляция, балки организмни тозалашга ёрдам берувчи небулайзер орқали муолажалар ўтказилади.\nДаволашда янгилик сифатида фаол кислороднинг киритилишини назарда тутувчи сиглетли-кислородли терапия ҳам фойдалидир: ҳар бир ион организм тўқималаридан ўтиб, уни кислород билан бойитади. Бу иммунитетни мустаҳкамлашга, қон айланишини яхшилашга ва ўзингизни яхши ҳис қилишингизга ёрдам беради!\nКейинги соғломлаштирувчи дастур таянч-ҳаракат аппарати касалликларини даволашга қаратилган. Бизга синиш жароҳатига учраган кўплаб беморлар мурожаат этишади. Улар учун махсус физиотерапевтик муолажалар кўзда тутилган.\nЯна бизда ажойиб детокс-дастур мавжуд бўлиб, шунингдек лой билан даволаш ва урологик дастур ҳам катта муваффақиятга эга. Бугунги кунда кўпчилик сурункали чарчоққа дучор бўлаётганлиги сабабли ушбу синдромга қарши кураш дастури бизда бор.\nКичик ёшдагиларга ҳам бизда даволаш муолажалари кўзда тутилган. Уларнинг орасида ДЦП ташхиси бор болаларни ҳам кўришимиз мумкин. Дисбактериоз ва шунчаки гиперфаол болаларни бизнинг педиатрларимиз кўздан кечириб, оптимал даволашни ўтказишади.\nАйтганча, Borjomi Palace Health & Spa Center да болалар хонаси мавжуд. Ота-оналар барча зарур муолажаларни олишлари учун энага хизматидан фойдаланишлари мумкин.\n3. Малакали шифокорлар\nАсбоб-ускуна ва шифобахш сув билан бу ерда чекланиб қолинмаган. Соғломлаштиришда энг муҳим ўринни шифокорлар эгаллайди. Боржомидаги барча шифокорлар юқори малакага эга ўз соҳасининг билимдонларидир. Уларнинг баъзилари билан суҳбатлашиб улар ўз ишларини аъло даражада эгаллаганликларига ва беморларнинг талаб-истакларини эътиборга олишларига гувоҳ бўлдим.\nМеҳмонлар бутун даволаниш даврида уларнинг назоратида бўлишади. Санаторийда ўтказишингиз керак бўлган кунлар сони касалликка қараб турличадир. Мисол учун, сурункали касаллик синдромида беш кун ҳам кифоя. Ошқозон-ичак тракти касалликларида эса камида 12 кун даволаниш талаб этилади.\nBorjomi Palace да нафақат 12 кун, балки икки ойлаб даволанадиган беморлар ҳам бор. Шахсан мен бу ерда бир йил қолишга ҳам тайёрман!\n4. Шинам меҳмонхоналар\nБу Боржомидаги даволанишнинг яна бир ютуқларидан бири. Мен Borjomi Palace Health & Spa Center да қандай даволаш муолажалари таклиф этилиши ҳақида ёзган эдим. Энди эса беш юлдузли, ниҳоятда кўркам Borjomi Likani Health & Spa Center ҳақида сўз юритмоқчиман.\nБу ерда соғломлаштириш ва SPA-марказлар, ёпиқ ва очиқ бассейн, ҳаммом, гидромассажли ванна ва тиббий муолажалар комплекси фаолият кўрсатади.\nХоналар озода ва шинам. Сизлар учун бир нечта суратларни олишга қарор қилдим.\nБу ерда деразадан мана бундай манзара ҳосил бўлади!\n5. Табиатнинг сеҳрли кучи\nБоржоми ўрмонларга тўла. Бу мен кўрган энг чиройли жойлардан бири! Чиройли парклар ўрмонлар билан ўралган, Боржомка кўли Курага келиб қуйилади. Бу ерда ҳаво ниҳоятда тоза бўлиб, бу самарали даволанишнинг энг муҳим шартларидандир! Мен, албатта, бу ерга келишингизни тавсия қиламан! Шахсан менга жуда ёқди!\nХўш, «Боржоми» сувининг барча мўъжизавий хусусиятларини ўзида синаб кўрган ва уйига икки шиша сувдан олиб келишни унутмаган Шерзод Алиев мана шундай қизиқарли рейтингни эътиборимизга ҳавола этди! Ўз навбатида, Tatil.uz қизиқарли ва мароқли саёҳат учун Leisure Business Travel компаниясига миннатдорчилик билдиради!\nСуратда – Leisure Business Travel компанияси раҳбари Илимдар Риза ва Tatil.uz менежери Шерзод Алиев.


3939. ССВ янги касалланиш ҳолатлари ҳақида...\n04.06.2020 23:19 0 3317\n2020 йил 4 июнь соат 23:00 ҳолатига кўра, Ўзбекистонда коронавирус инфекцияси қайд этилганлар сони 3939 (+30) нафарни ташкил этмоқда. Бу ҳақда ССВ матбуот хизмати хабар берди.\nЯнги касалланиш ҳолатларининг 28 нафари Карантин марказидаги фуқаролар орасида, 1 нафари Тошкент шаҳрида аҳоли орасида, яна 1 нафари эса Тошкент вилоятига Россиядан чегара пост орқали кириб келган халқаро юк ташувчи автомашина ҳайдовчисида аниқланди.\nАйни пайтда юртимизда коронавирус инфекциясига чалинган 3087 нафар фуқаро (78 фоизи) соғайди.\nҲозирда мамлакатимиздаги 836 нафар беморга шифокорларимиз томонидан белгиланган стандартлар бўйича даво чоралари кўрилмоқда.


— Ҳурматли футбол ишқибозлари, бугунги ўйин футболчиларимиз учун жуда муҳим. Биргина "Гол" ва бизнинг терма жамоамиз чемпионатга йўл олади. Қани йигитлар олға!\nМана ҳужумчиларимиз рақиб жамоаси дарвозасини мўлжалга олишмоқда ва зарбаааааа! Гоооооооооооооооол уролмади!\nКечаси хилват кўчада:\n— Кечирасиз оғайни, чекишдан топилмайдими?, - дебди маст бир киши ўтиб кетаётган йигитга.\n— Мен чекмайман. Уч кундан бери айтяпман, мен спортчиман. Сигарет йўқ менда!\n— Ие, танимабман қаранг! Бой бўларкансиз...\n#Ишхона #Бошлиқлар #Спорт\n— Кеча уйга қайтаётсам, менга босқинчилар ҳужум қилиб, пулларим ва тилла занжиримни тортиб олишди.\n— Қанақасига ахир?! Сени бир халта олтин медаль ва чемпионлик камарларинг бор эди-ку!\n— Босқинчилар буни билишмайди-да...\nБир саводогар ўғли билан футбол кўриб ўтирса, ўғли сўрабди:\n— Дада, нега ўйинчиларнинг нархларини орқасига ёзиб қўйишган?\nБир куни Месси кўчада сайр қилиб юрса, Реал жамоасининг фанатлари уни росса дўппослашибди. Месси зўрға қочиб қутулибди. Эртаси куни кўчага чиқса, яна шу аҳвол эмиш. Бундан чарчаган Месси устига аёллар кийимини кийиб, бошига парик тақиб кўчага чикибди. Шунда писта чақиб турган хотин Мессини ёнига келиб секингина:\n— Ҳой Месси, бу ёққа кел!, - дебди.\nМесси холани олдига бориб:\n— Вой хола, мани танидизми?, - деса, ҳалиги холаям паригини ечиб:\n— Аҳмоқ, қанақа хола? Ман Рональд Куман, - дермиш.\n#Аёллар #Эркаклар #Спорт\nФутбол майдони. Танаффус пайтида эълон берилибди. Ҳурматли томошабинлар кимни ёнида, телефонида қайнотасини расми бўлса майдонга чиқсин. Бу кишига энг охирги маркадаги машина берилади. Афсуски, машинага ҳеч ким эга бўлмабди.\n#Қора-юмор #Ўзбекона #Спорт #Лоф-ёлғон\nХотин ўйнаши билан ётса эри ишдан эрта келибди, хотин ўйнашига яширининг деса, у телевизорни орқасига яшириниб олибди. Хотин эшикни очиб:\n— Ҳа, дадаси эрта келибсиз ишдан деса\n— Футбол бор ушанга шошилиб келдим деб телевизорни қўйиб футболни кўриб ётиб, бирданига хотин—хотин деб қопти.\nХотини ошхонада энди ўлдим деб:\n— Ҳа, дадаси деса\n— Айтсам ишонмайсан, ҳозир ҳакам битта ўйинчига қизил карточка кўрсатувди, ўйинчи бизни уйдан чиқиб кетди дермиш.\n#Эр-хотин #Аёллар #Эркаклар #Спорт #Оила #Телевизор


Le Moci: «Ўзбекистон – француз компаниялари учун янги Элдорадо» » Ўзбекистон янгиликлари – Zamin.uz\n, 06 2021, 12:13\n15 янв, 22:00 1 330 Иқтисодиёт\nБруно Мули муаллифлигидаги мақолада Франция компаниялари сўнгги вақтларда Ўзбекистон бозорига фаол кириб кела бошлагани ҳақида сўз боради. Муаллиф даставвал Франциянинг Carrefour супермаркетлар тармоғи охирги бир ой ичида Тошкентда 3та дўкон очганига эътибор қаратган.\nФранциянинг Rungis Semmaris компанияси эса Ўзбекистонда агрологистика инфратузилмасини ривожлантиради. 2020 йил 9 декабрда имзоланган 15 миллион евролик шартномага асосан, республика бўйлаб 8та агрологистика маркази, хусусан Тошкент, Самарқанд ва Андижон шаҳарларида мева-сабзавот улгуржи бозорлари барпо этилади.\n2020 йил июнида эса Suez компанияси Тошкент шаҳрининг сув таъминоти ва дренаж тизимини янгилаш бўйича, пойтахт ҳокимлиги ҳамда Уй-жой коммунал хизмат кўрсатиш вазирлиги билан 7 йил муддатга 142 млн евролик битим тузди. Ушбу француз компанияси сув ресурслари мутахассисларини тайёрловчи «Uzbekistan Water Academy» лойиҳасини ҳам ташкил этади.\nЗафар Ҳошимов: «Яқин келажак ҳеч кимни зериктирмайди!» 05 ноя, 12:45\nЎзбекистон россияликларнинг Янги йил дастурхонига мева-сабзавотлар етказиб беради 17 дек, 23:31\nМева-сабзавот ярмаркасида 2 млрд долларлик шартномалар имзоланди 19 июл, 10:34


Home icon Бош саҳифа»Адабиётшунослик»Сени яхши кўраман, Зайнаб!\nЎйлаб кўрсам, “Ўткан кунлар” Зайнаб борлиги учун ҳам қадрли экан. Эътибор беринг, ўша даврда яшаган қизлар қадрли экан. Эътибор беринг, ўша даврда яшаган қизлар эрксиз, ҳуқуқсиз, забун ва уларнинг аксарияти ҳатто бунга рози эдилар. Ўз ҳуқуқларини ҳимоя қилиш, кимдандир ҳақини талаб қилиш улар учун ёт эди. Улар ўз қисматларидан бахт қидирардилар. Гоҳида топардилар ҳам.\nСерфарзанд ўзбек оилаларда ҳозир ҳам янги кийим кийишни хаёлига келтирмайдиган, опасига тор келиб қолган эски кўйлакни совға ўрнида қабул қиладиганлар бор. Улар оиладаёқ бир нарсага – мутеликка ўрганиб бораверишади. Аммо бу андишанинг оти қўрқоқ дегани эмас-да.\n-Умуман, мен Зайнаб тимсолида бир умр итоатгўйликда яшаган, катталарнинг “яхши қиз бўл” деган насиҳатини “ҳаддан ортиқ тушуниб юборган” ва охир-оқибат бу дунёда борлигим ҳам кимгадир малол келмаяптимикан, деган ҳадик билан қимтиниб яшаётган одамларни кўраман.\nАфсуски, уларнинг тақдири “Зумрад ва Қиммат” эртагидай якун топмайди. Оилада ҳам, кўчада ҳам “қиммат”ларнинг ошиғи олчи бўлаверади. Менимча, ҳамма эртакларни мана шундай дардини ичига ютиб, ёлғизликни севадиганлар ўйлаб чиқарган бўлса керак. Улар хаёлардагина ўз орзуларининг рўёбини кўрадилар. Афсуски, ҳақиқий ҳаёт бутунлай бошқача. Аммо улар ҳақиқий ҳаётдан кўра, эртакларда яшашни яхши кўрадилар.\nБалки дўстим ҳақдир. Бу дунёда бир-бирларини бутун борлиғи билан севадиган Тоҳир-Зуҳролар, Фарҳоду Ширинлар, Лайли ва Мажнунар, борингки, Отабек ва Кумушлар ҳам йўқдир. Аммо мудом ширин хаёллар билан, орзулар оғушида яшайдиган, эътиборсиз қолдирилганида ҳеч кимга билдирмай кўз ёш тўкадиган Зайнаблар жуда кўп.\nТолесизликни кўрингки, Зайнабнинг ҳар жиҳатдан кўнгли ўксик. У етим ва ногирон эди. Йўқ, адашаётганим йўқ. Нега энди, отаси ёки онаси йўқларни “етим” деб аташ мумкину, севгилиси йўқ одамни етим деб бўлмасин?! Нима учун қўли ёки оёғи шикастланганларни “ногирон” десак тўғри бўлади-ю, юраги чок-чокидан ситилиб кетганларни шундай атаб бўлмаса?!\nЛекин уларнинг-да юраги тошдан, асаблари темирдан эмас. Бир куни уларнинг қалбидан даҳшатли вулқон отилиб чиқади. Аммо бу ҳолни ҳеч ким яхшиликка менгзамайди. Кесакдан олов чиқди, дейишади истеҳзо аралаш. Эътибор берган бўлсангиз, Зайнаб дастлаб ўзига ишлатилаётган камситиш ва таҳқирлашларни қаттиқ олмайди. Муштипар аёл буларнинг барига сабот билан чидайди. Қалбида муҳаббат деган муқаддас туйғу уйғонмаганида, бир умр “яхши қиз” бўлиб ўтиб кетиши ҳам мумкин эди. Аммо ўша туйғу инсон қалбини-да ўзгартиришга қодир.\nРоманда Қодирий Кумушни “ўлдириб қўйган”, Отабекнинг босқинчилар билан урушда ҳалок бўлганини айтган. Аммо Зайнабнинг тақдири номаълум. Назаримда, Зайнаб бугун ҳам орамизда азоблар комида ўртаниб юргандай. Қачонки, эри бир этак болалари билан ташлаб кетган аёлни ёки алданган қизларни кўрсам, Зайнаб кўз олдимга келаверади.\nБеихтиёр дилимда шундай сўзлар айланади. ҳали тилимга чиқмаган дил сўзларимни қоғозга тушираман. Бечора Зайнаб, бевафо дунёнинг охири йўқ деворларига урилавериб, тошга айланиб кетган бошингни қуриётган Оролдан шўрлаб кетган пешонингни елкамга қўй. Биламан, сени дунёда ушлаб турган ягна ришта ҳам узилай-узилай деб турибди. Тушунаман, сенга бу дунёда севган кишингдан бошқа ҳеч ким керакмас, ўзингга кимнингдир ачинишини ҳам, кўнглингни кўтаришга интилишини ҳам истамайсан Аммо мен сенинг бор дардингни ичингга ютиб, азоб чекишингни хоҳламайман. Ахир, бир қадрдонимнинг ташвишини кўтара олмасам, яшаб нима қилдим, ОПАЖОН!!!


Молоко и мед | Sezam\nМолоко и мед Сут ва асал\n«Совуқ» ишлаб чиқариш жараёни совундаги мойларнинг, сут ва асалнинг ҳамма фойдали ҳоссаларини сақлаб қолиш имконини беради. Кўп асрлардан бери сут ўзининг даволовчи ҳусусиятлари учун ардоқланиб келинган ва турли ҳил косметик воситаларни тайёрлашда қўлланилган. У протеин, витамин ва липидларга, микро ва макроэлементларга жудаям бой, улар терига асл гўзаллик, куч ва энергияни баҳш этади. Асал – бу ажойиб табиий маҳсулот бўлиб, 60 гача турли моддаларни; оқсилларни, минерал тузларни, органик кислота, гормон, С, В2, В6 витаминларини, ферментларни ва микроэлементларни, ифорли моддаларни ва бошқаларни ўз ичига олган. Асал бир қатор фойдали ҳусусиятларга эга: терини мустаҳкамлайди, юмшатади ва озиқлантиради. Совун қуруқ ва ўта сезувчан тери учун мосдир. Асал маҳсулотларига аллергия мавжуд бўлган ҳолларда эҳтиёткорлик билан қўлланг.


Исонинг онаси бўлмиш Марямнинг юрагига қилич санчилгандай бўлса ҳам, у дош берди | Имонларига эргашинглар\nТИЛИДА ЎҚИШ адангме аймара албан амхар арабча арман африкаанс бенгала болгар венгер венда вьетнам га ган грек гренланд грузин гуарани дат зулу иврит игбо илоки инглиз индонез испан итальян йоруба каннада каонде каталан кечуа (Боливия) кикуйю килуба кимбунду киньяруанда кирунди конго корейс коса креол (Гаити) крио латиш лингала литва лози луганда луо майя македон малагаси малаялам мальта маратҳ ндебеле немис непал нзема нидерланд норвег осетин пангасинан панжоб папьяменто (Аруба) папьяменто (Кюрасао) поляк португал румин рус санго себуан сепеди серб серб (лотин ёзувида) сесото (Лесото) сингал словак словен сранан-тонго суахили суахили (Конго) тагал таити тай тамил тви телугу тиграй тотор тсвана тсонга тумбука турк украин умбунду урду фин форс француз хилигайнон хинди хитой (путунхуа, анъанавий) хитой (путунхуа, соддалаштирилган) хорват чех чилуба читонга чичева чичемба швед шона эве эстон эфик япон ўзбекча қирғиз қозоқ\nИМОНЛАРИГА ЭРГАШИНГЛАР | МАРЯМ\nУнинг юрагига қилич санчилгандай бўлса ҳам, у дош берди\nМАРЯМ тиззасига ўтириб, ўз дардини ифодалашга сўз топа олмаяпти. Сабаби, узоқ давом этган қийноқ ва азоблар дастидан қаттиқ хитоб қилиб жон берган ўғлининг овози ҳамон қулоғида. Туш вақтида ерни зулмат босди. Бирдан ер қаттиқ ларзага келди (Матто 27:45, 51). Буни кўргач Марям, Аллоҳ Яҳова учун азизи бўлмиш Исо Масиҳнинг ўлимини кўриш қанчалик оғир ботганини ва У буни бутун оламга кўрсатмоқчи эканини тушунди.\nПешинда Гўлготани, яъни Бошсуяги деган жойни қоплаб турган зулмат тарқалди. Марям ўғли учун ҳасрат чекиб, ҳаётидаги бир воқеани эслади (Юҳанно 19:17, 25). 33 йил илгари Марям билан Юсуф улар учун қадрли бўлган фарзандини Қуддусдаги маъбадга, Яҳованинг ҳузурига олиб келишганида, Шимўн исмли кекса киши муқаддас руҳ таъсирида каромат қилди. Яъни, у бу бола улуғ ишлар қилишини ва бир куни Марямнинг юрагига қилич санчилгандай бўлишини башорат қилди (Луқо 2:25–35). Бу сўзларнинг маъносини Марям эндигина ушбу қайғули дамларда тўлиқ англаб етди.\nМарямнинг юрагига қилич санчилгандай бўлди\nИнсон дуч келиши мумкин бўлган энг аламли ва азобли айрилиқлардан бири бу, жигарбандининг ўлими ҳисобланади. Ўлим шафқатсиз душман бўлиб, ҳар биримиз ундан азият чекишимиз мумкин (Римликларга 5:12; 1 Коринфликларга 15:26). Бундай азобга дош беришнинг иложи борми? Исо пайғамбарнинг хизмат қилиш пайтидан то ўлими ва ундан кейинги пайтдаги Марямнинг ҳаётини кўриб чиқар эканмиз, унинг юрак бағрини тирнаган ушбу кулфатга дош беришга ёрдам берган имони ҳақида кўпроқ билиб оламиз.\n«У СИЗЛАРГА НИМА ДЕСА, ШУНИ БАЖАРИНГЛАР»\nКелинг, мазкур воқеадан ҳаёлан уч ярим йил орқага қайтайлик. Марям яқин орада ўзгариш содир бўлишини сезяпти. Ўша кунларда сувга чўмдириб юрган Яҳё пайғамбар ва унинг тавба қилиш борасидаги ҳаяжонли хабари тўғрисидаги миш-мишлар ҳатто кичик бир Носира шаҳрида ҳам тарқалиб кетди. Бундай янгиликлар унинг катта ўғли учун хизматни бошлаш вақти келганининг белгиси бўлишини Марям олдиндан кўра биляпти (Матто 3:1, 13). Ҳа, Исонинг энди улар билан бирга бўлмаслиги Марям ва унинг уйдагилари учун кескин ўзгаришлар олиб келишини англатарди. Нега дейсизми?\nЎша пайтда Марямнинг эри Юсуф вафот этган бўлиши эҳтимолдан йироқ эмас. Демак, Марям учун айрилиқ ҳисси таниш эди *. Энди Исони нафақат «дурадгорнинг ўғли», балки «дурадгор» деб ҳам аташяпти. Исо отасининг ишини давом эттириб, оиланинг боқувчиси каби масъулиятни ўз зиммасига олгани шубҳасиздир. Унинг оиласида ундан кейин туғилган камида яна олтита фарзанд бор эди (Матто 13:55, 56; Марк 6:3). Эҳтимол, оиладаги катта ўғиллардан кейингиси Ёқуб бўлган ва Исо унга ҳунар ўргатган. Лекин шунга қарамай, Исонинг улар билан бирга бўлмаслиги оиласи учун осон бўлмаган. Марям ўша пайтга келиб оғир масъулиятни ўз зиммасига олиб бўлган эди. Бу етмагандек, энди Исо ҳам уларни тарк этди. Хўш, бу ўзгаришдан у ваҳимага тушганми? Биз фақатгина тахмин қилишимиз мумкин. Лекин бундан ҳам муҳимроқ бир савол туғиляпти: носиралик Исо ваъда қилинган Масиҳ бўлганида Марям бунга қандай муносабат билдирар экан? Муқаддас Китоб бу борада қизиқарли нарсаларни очиб беряпти (Юҳанно 2:1–12).\nИсо Яҳё пайғамбар олдига сувга чўмиш учун келиб, Худо томонидан тайинланган хизматчи, яъни Масиҳ бўлади (Луқо 3:21, 22). Бундан кейин у ўзининг шогирдларини танлашни бошлайди. Унинг иши шошилинч бўлса ҳам, у вақт топиб, оиласи ва дўстлари учун бахтли дамларни улар билан бирга ўтказади. У онаси, шогирдлари ва унинг туғишган укалари билан бирга эҳтимол, Носирадан тахминан 13 километр нарида тоғ тепалигида жойлашган Канах шаҳрида бўлаётган тўй маросимига боради. Ўшанда Марям бир муаммодан хабар топади. Эҳтимол, у турмуш қурган жуфтликнинг қариндошлари ваҳимага тушиб, нимадир ҳақида пичирлашаётганини кўриб қолади. Маълум бўлишича, уларда шароб тугаб қолган экан! Исроил халқининг маданиятида меҳмондўстлик кўрсатиш одат бўлган. Шу сабабли, тўйнинг бундай кам-кўсти маросимни бузиб, оиланинг шаънига доғ туширар эди. Шунда Марямнинг уларга раҳми келиб, ўғли Исога мурожаат қилади.\n«Уларда шароб қолмабди экан»,— дейди у ўғлига. У Исонинг нима қилишини кутади? Биз фақат тахмин қилишимиз мумкин. Аммо Исо алайҳиссалом, улуғ ишлар қиладиган улуғ инсон эканини у билади. Эҳтимол, Марям Исонинг дарҳол бирон чора топишига умид қилади. Аслида у: «Ўғлим, илтимос, бирон нарса қилгин!» — деб айтгандек бўлади. Исонинг жавоби уни ҳайратда қолдирган бўлса керак. Чунки Исо унга жавобан: «Нима қилишимни хоҳлайсиз?» — деб айтади. Муқаддас Китобнинг асл нусхасида бу ибора остида Исо онасининг таклифига эътироз билдираётгани назарда тутилган. Унинг сўзларида юмшоқ танбеҳ ифодаланган. Бу билан Исо, унинг хизматига тегишли йўл-йўриқ беришга онасининг ҳаққи йўқлигини эслатмоқчи бўлади. Чунки энди у фақат Аллоҳ Яҳовадан бундай йўл-йўриқлар олиши мумкин эди.\nМарям ўғлининг танбеҳини қабул қилади, чунки у зийрак ва камтарин аёл эди. У ўша зиёфатда хизматда бўлганларга қараб, шундай дейди: «У сизларга нима деса, шуни бажаринглар». Марям ўғлига йўл-йўриқ беришга ҳақли эмаслигини билади, чунки унинг ўзи ва бошқалар Исо пайғамбардан йўл-йўриқ олишлари керак эди. Исо алайҳиссалом онасининг ҳис-туйғуларини тушунган ҳолда ўша жуфтликка раҳмдиллик намоён этади. Шунда у сувни яхши шаробга айлантириб, илк мўъжизасини кўрсатади. Натижаси қандай бўлади? «Шогирдлари унга ишонч ҳосил қилишади». Марям ҳам Исога ишонади. У Исони нафақат ўғли, балки Ҳазрати ва Нажоткори деб ҳисоблайди.\nБугунги ота-оналар Марямнинг имонидан кўп нарсани ўрганишлари мумкин. Албатта, Исодек мукаммал болани ҳеч ким катта қилгани йўқ. Аммо ҳар қандай, ҳатто номукаммал фарзандни катта қилиш ота-оналарга қийинчилик туғдириши мумкин. Ота ёки она фарзанди катта бўлганига қарамай, унга ҳали ёш бола каби қарашлари мумкин (1 Коринфликларга 13:11). Хўш, бундай вазиятда ота ёки она улғайган фарзандига қандай ёрдам берса бўлади? Усуллардан бири бу, фарзанди Муқаддас Китобдаги қонун-қоидаларга амал қилишни давом эттиришига ва натижада Аллоҳ Яҳованинг баракасини олишига амин бўлишдир. Бунда эса ота-оналарга камтаринлик фазилати асқатади. Шак-шубҳасизки, Исо алайҳиссалом онасининг бундан кейинги йиллар ичида кўрсатган ёрдамини қадрлаган.\n«УКАЛАРИ УНГА ИШОНМАС ЭДИЛАР»\nИнжилда Исо пайғамбарнинг уч ярим йиллик хизмати ҳақида гап кетганда, Марям кам тилга олинган. Шуни унутмаслигимиз керакки, эҳтимол, ўша пайтда Марям бева қолган ва уйда бошқа фарзандларига қараган бўлиши мумкин. Маълумки, Исо алайҳиссалом она юрти бўйлаб ваъз қилаётганида ҳам Марям унга эргаша олмасди (1 Тимўтийга 5:8). Шунга қарамай, у Масиҳ ҳақида ўрганган маънавий нарсалари ҳақида мулоҳаза юритишда ва оиладаги одати бўйича маҳаллий ибодатхонадаги йиғилишларга қатнашишда давом этган (Луқо 2:19, 51; 4:16).\nИсо пайғамбар Носирадаги ибодатхонада гапирганида, Марям тингловчилар орасида ўтирганини тасаввур қилинг. Асрлар олдин Масиҳ ҳақидаги башорат ҳозир ўғлида амалга ошганини эшитиш Марям учун ҳаяжонли бўлгандир-а?! Шу билан бирга носиралик ҳамшаҳарлари ўғлини қабул қилишмаганини кўриш унинг дилини сиёҳ қилган бўлса керак. Ахир улар ўғлини ҳатто ўлдирмоқчи бўлишган-ку! (Луқо 4:17–30).\nШунингдек, Марямни болалари Исога қилган муносабати хавотирга солган. Муқаддас Китобда Исонинг тўртта укалари онасининг йўлидан юришмаган, деб ёзилган (Юҳанно 7:5). У ерда шундай сўзларни ўқиймиз: «Укалари унга ишонмас эдилар». Исонинг сингилларига келсак, улар камида иккита бўлган ва улар ҳақида Муқаддас Китобда ҳеч нарса айтилмаган *. Ҳар ҳолда, имондош бўлмаган кишилар билан бир уйда яшаш ўзгача қийинчиликлар туғдириши мумкинлигини Марям билган. Сабаби, илоҳий ҳақиқатга содиқ қолиш ҳамда шаддод ёки уришқоқ оила аъзоларининг юрагини ҳақиқатга жалб қилиш орасидаги мувозанатни сақлаш учун Марям кўп уринган.\nБир сафар Исонинг қариндошлари, эҳтимол, унинг укалари ҳам, Исони «олиб кетгани» боришди. Улар: «У ақлдан озибди»,— деб айтишди (Марк 3:21, 31). Лекин Марям бундай ўйламаган, у ўғилларининг имонини ўстиришга ёрдам бериш ниятида улар билан бирга борган. Хўш, натижаси қандай бўлди? Гарчи Исо алайҳиссалом мўъжизалар қилиб, ажойиб ҳақиқатларни ўргатган бўлса ҳам, укалари шунда ҳам унга ишонмас эдилар. Қизиқ, Марям фарзандларининг қалбларига йўл топиш қанчалик қийин экани ҳақида ўйлаб, бундан аччиғи чиққанми?\nСиз-чи, дин томондан бўлинган оилада яшаяпсизми? Шундай бўлса, Марямнинг имонидан кўп нарсани ўрганишингиз мумкин. У ўзининг имондош бўлмаган қариндошларига қўл силтаб қўймади. Аксинча, имони унга хурсандчилик ва хотиржамлик бахш этишини кўрсатиш учун фурсатни излашда давом этди. Шу билан бирга у, Худога фидойилик ила хизмат қилаётган ўғлини қўллаб-қувватларди. Сизнингча, у Исони соғинганми? Марям баъзан Исо оиласи билан бирга қайтадан уйда бўлишини истаганми? Шундай бўлган тақдирда ҳам, у ўзини назорат қила олган. У Исони қўллаб-қувватлашни ва унга далда беришни шараф деб билган. Сиз ҳам фарзандларингизга ҳаётларида Худони биринчи ўринга қўйишга ёрдам бера оласизми?\n«СЕНИНГ ЮРАГИНГГА ЭСА ҚИЛИЧ САНЧИЛГАНДАЙ БЎЛАДИ»\nМарям Исога шунчалик ишонгани учун мукофотланганми? Тангри Яҳова кишини кўрсатган имони учун албатта мукофотлайди ва Марямнинг мисоли ҳам бундан мустасно эмас (Ибронийларга 11:6). Ўғлининг гапларини ҳамда ваъзини бошқалардан эшитганда, Марямнинг юрагида нималар кечганини бир тасаввур қилинг-а!\nИсонинг кўп масалларида Юсуф ва Марям унга берган таълим-тарбияси акс этган\nИсо пайғамбарнинг Носира шаҳрида ўтказган болалик даври баъзида унинг масалларида акс этганини Марям пайқаганми? Уйини супуриб, йўқолган кумуш тангасини яхшилаб қидираётган, нон қилиш учун унни янчиб, тегирмон тортаётган ёки мойчироқни ёқиб, уни чироқпояга қўяётган аёл ҳақидаги масалларни айтиб берганида, Марям нималарни эслаган бўлиши мумкин? Эҳтимол, у кундалик юмушларни бажараётган пайтда Исо унинг олдида ўтирганини эслагандир (Луқо 11:33; 15:8, 9; 17:35). Исо бўйинтуруғи қулай ва юки енгил экани борасида гапирганида эса, унутилмас бир оқшом пайтида юз берган воқеа Марямнинг эсига тушгандир. Ўшанда Юсуф ҳайвонга қулай бўйинтуруқни ясашни Исога ўргатган эди (Матто 11:30). Шак-шубҳасизки Марям, Яҳова унга имтиёз берганидан улкан мамнуният ҳис қилган. Ҳа, Марям Масиҳ бўладиган ўғилни катта қилиш шарафига муяссар бўлган. Марямга Исони тинглаш завқ-шавқ келтирган бўлса керак, сабаби, Исо оддий мисоллар ҳамда воқеаларни тасвирлаб, кўп амалий ва фойдали маслаҳатлар берган. Дарҳақиқат, Исо ҳар қандай муаллимлардан энг улуғи бўлган.\nШунга қарамай, Марям камтаринликни сақлаб қолган. Унинг ўғли ундан ҳеч қачон унга тиз чўкиб сажда қилишни талаб қилмаган. Бир куни Исо алайҳиссалом хизмат қилаётганида, халойиқ орасидан бир аёл Исонинг онаси уни туққани учун бахтли ҳисобланишини баланд овозда айтади. Исо эса унга жавобан: «Аниқроғи, Тангрининг каломини тинглаб, уни бажо келтирганлар бахтлидир!» — дейди (Луқо 11:27, 28). Халойиқ орасидан баъзилар Исога онаси ва укалари уни излашаётганини айтишганда эса, у, ким унга ишонса, ўша унинг онаси ва укаси бўлишини айтади. Хўш, Марям ўғлининг бундай гапларидан хафа бўладими? Йўқ. Аксинча, у Исо алайҳиссалом айтган гапларини, яъни маънавий ришталар қариндошлик ришталаридан муҳимроқ эканини тушуниб олади (Марк 3:32–35).\nҚандай бўлмасин, ўғли азоб устунида ҳаётдан кўз юмаётганини кўриб, Марям сўз тополмай юрак-бағри қон бўлади. Исонинг ўлдирилишига гувоҳ бўлган унинг издоши Юҳанно ўз баёнотида ушбу тафсилотни, яъни қийноқ пайтида «Исонинг азоб устуни олдида» унинг онаси турганини айтиб ўтган. Жигарбандини севган онасига охиригача ўғли билан бирга бўлишга ҳеч нарса тўсқинлик қила олмасди. Ҳазрати Исо онасини кўриб турганди ва нафас олганда ҳамда гапирганда қийналганига қарамай, унга гапирди. У онасини ўзининг севикли шогирди Юҳаннонинг қарамоғига топширди. Исо алайҳиссаломнинг укалари шунда ҳам унга ишонишмагани учун Исо онасини уларга эмас, балки садоқатли шогирдига ишониб қолдирди. Шу билан Исо пайғамбар айниқса маънавий нарсалар масаласида имонли киши яқинларига ғамхўрлик қилиши муҳим эканлигини кўрсатди (Юҳанно 19:25–27).\nОхири Исонинг нафаси узилгач, анча йиллар олдин айтилган башорат амалга ошди: Марям юрагига қилич санчилгандай ҳис қилди. Биз нафақат унинг оғриғини, балки уч кундан кейин у ҳис этган хурсандчиликни ҳам тасаввур қилишга ожизмиз! Марям мисли кўрилмаган мўъжизани, яъни Исонинг тирилганини кўрди! Қолаверса, Ҳазрати Исо унинг ўгай укаси Ёқубга ҳам кўринди ва шунда Марямнинг қувончи ичига сиғмай кетди (1 Коринфликларга 15:7). Бу учрашув Ёқубга ва Исонинг бошқа ўгай укаларига ҳам таъсир қилди. Кейинчалик билиб олганимиздек, улар Исони Масиҳ тариқасида тан олиб, унга ишонишди. Кўп ўтмай, улар онаси билан бирга имонлилар жамоатига қатнаб, «тоат-ибодатда эдилар» (Ҳаворийлар 1:14). Улардан иккитаси, айнан Ёқуб ва Яҳудо кейинчалик Муқаддас Китоб ёзилишига ўз ҳиссаларини қўшишди.\nБошқа ўғиллари ҳам Худога топинаётганини кўришдан Марям қувонган\nМуқаддас Китобда ёзилишича, Марям ўғиллари билан бирга йиғилишларга бориб, тоат-ибодатда бўлишда давом этган экан. Марям ҳақидаги баёнотнинг шундай якуни мақтовга сазовор ва унинг мисоли бизга яхши ўрнак бўла олади! Чунки унинг юрагига қилич санчилгандай бўлса ҳам, айнан имони орқали у бунга дош бера олган ва натижада улуғ мукофотга сазовор бўлган. Агар Марямнинг имонига эргашсак, ушбу ёвуз дунёда қандай қийинчиликларга дуч келмайлик, уларга дош бера оламиз ва тасаввуримиздан ҳам кўпроқ баракаларга эга бўламиз.\n^ 8- х.б. Исо 12 ёшда бўлганида содир бўлган воқеадан кейин Юсуф Инжилда бошқа тилга олинмаяпти. Бундан кейин Исонинг онаси ва бошқа болалари тилга олинган бўлса ҳам, Юсуф ҳақида эса ҳеч нарса айтилмаган. Ҳатто бир марта Исо «Марямнинг ўғли» деб номланган (Марк 6:3).\n^ 16- х.б. Юсуф Исонинг ўз отаси бўлмаган, шунинг учун ушбу укалари ва сингиллари Исонинг ўгай укалари ва сингиллари бўлишган (Матто 1:20).